qundao/data-zh-poetry huggingface dataset:
次韻王子欽雨中
作者：孫覿
朝代：宋

夢斷行雲去，詩成急雨催。
霏霏嘘谷滿，閃閃映空來。
出岫非無意，爲霖信有材。
故園小桃李，昨夜一時開。
次韻王次之龍圖六絕·其一
作者：孫覿
朝代：宋

撥雪披雲粥面濃，三盃困臥北窗風。
悠然一夢南柯去，千騎靴刀帕首紅。
次韻王次之龍圖六絕·其三
作者：孫覿
朝代：宋

青梅著子欲生仁，始見新紅觸眼新。
李徑桃蹊俱掃地，一枝獨自古時春。
次韻王次之龍圖六絕·其二
作者：孫覿
朝代：宋

蕨芽載土笋牙叢，青子森森褪小紅。
與物無情吾老矣，如今休恨五更風。
次韻王次之龍圖六絕·其五
作者：孫覿
朝代：宋

老去傷春只自嗟，追尋陳迹問京華。
更搔短髮西南望，病眼昏昏淚渺花。
次韻王次之龍圖六絕·其六
作者：孫覿
朝代：宋

柔桑采采樹頭稀，蠶婦攜籠陌上歸。
縣吏催錢星火急，只將敗壁倚空機。
次韻王次之龍圖六絕·其四
作者：孫覿
朝代：宋

一種奇葩絕衆芳，朅來當户見鉏傷。
猶看紉作幽人佩，獨步修門擅國香。
次韻葉首善龍圖見寄
作者：孫覿
朝代：宋

十年流落臥漳濱，種秫畦蔬手自親。
心似疲牛猶喘月，身如病木豈知春。
試彈長鋏撩公子，忽解綈袍值故人。
健筆縱横驚老眼，恍疑帝所夢韶鈞。
次韻蔣次莊二首·其一
作者：孫覿
朝代：宋

敝裘羸馬老風塵，兩鬢星星亂白綸。
乘興來尋剡溪雪，倦游歸釣錦江春。
眼中了了三生夢，俗眼欣欣一笑親。
急雨催詩頭上黑，憑誰喚起謫仙人。
次韻蔣次莊二首·其二
作者：孫覿
朝代：宋

政拙心勞愧此身，一麾便合掛朝紳。
青山有意迎仙客，白日相逢是故人。
見說卑宮恢禹迹，時來擊壤頌堯仁。
玉川寸鐵真無用，地上空愁蟣蝨臣。
次魏惠書二小詩代簡·其一
作者：孫覿
朝代：宋

劍臥衝星斗，珠璣照海涯。
籋雲梢驥足，擘水拔鯨牙。
議論輕餘子，文章自一家。
堂堂楚雲夢，給札賦雄夸。
次魏惠書二小詩代簡·其二
作者：孫覿
朝代：宋

飄飄遷客去，戀戀故人心。
墨妙傳雙鯉，情高敵萬金。
天旋黄道直，野迥白沙沉。
不負青雲意，繄君嗣好音。
正月十五日荆谿館然燈燕北客用前韻
作者：孫覿
朝代：宋

虎鼠同遊十二宮，何妨蛇蚓雜蛟龍。
熒煌寶樹繁星合，泛艷金莖湛露濃。
海鳥定知驚矍鑠，濠魚且樂共從容。
賈生欲係單于頸，應費朝家五餌供。
正月十四日半夜大雷雨許楙仲有詩次韻三首·其一
作者：孫覿
朝代：宋

萬炬紅蓮陸海中，車如流水馬如龍。
九街畫鼓春聲滿，百柁瓊艘蠟味濃。
底事狂雷翻地軸，叵堪笑電破天容。
衝泥蹋雨尋歸路，竹杖芒鞋取次供。
正月十四日半夜大雷雨許楙仲有詩次韻三首·其三
作者：孫覿
朝代：宋

尚見暗塵隨駟馬，忽驚飛電擾羣龍。
玄雲合沓濤頭上，白雨渾酣乳面濃。
淡碧鱗鱗生曉漲，小紅漠漠放春容。
只應便作尋芳計，好把鴟夷載酒供。
正月十四日半夜大雷雨許楙仲有詩次韻三首·其二
作者：孫覿
朝代：宋

覆雨翻雲一霎中，雷鞭擊柱起乖龍。
推愁正倚三杯釅，破睡那能一枕濃。
桑下持鉏如許健，席間失箸若爲容。
詩翁只作啼嬰看，萬斛珠璣唾手供。
武進王丞二首·告春亭
作者：孫覿
朝代：宋

東皋有佳致，中夜雨一犁。
喜笑作春聲，麥塊青欲齊。
淺瀨發清響，陳根出新荑。
紅情顔未破，□顰眉上低。
練巾已堪岸，藜杖始一攜。
殷勤遺好音，胡蘆來勸提。
武進王丞二首·欣榮亭
作者：孫覿
朝代：宋

客有倦游者，置居在西疇。
平生會心處，高引寄一丘。
吟窗山入坐，釣瀨雪滿舟。
更秉西園燭，寬我千歲憂。
仍傾中山酒，澆此萬斛愁。
出門何所詣，真欲老菟裘。
歲暮郊行
作者：孫覿
朝代：宋

殘雪溶溶水披凍，山空翠濕衣巾重。
東家西家酒初熟，南枝北枝春欲動。
班坐偶隨鷗鷺集，意行適與牛羊共。
直將萬事付狙公，莫浪歡喜蹋破甕。
歷陽通守張文舉挽詞
作者：孫覿
朝代：宋

六雄唐别駕，一乘漢題輿。
自笑儒冠誤，誰能刺繡如。
彤襜方首路，畫翣已隨車。
悵望城南陌，哀歌淚滿裾。
水退
作者：孫覿
朝代：宋

蕩沃波瀾大，憑陵意氣粗。
射潮鮫鰐怒，鞭石鬼神驅。
雲斷千崖立，風行萬壑趨。
檣烏朝共起，水鳥夜仍呼。
灧灧紅升曉，霏霏翠撲膚。
浮楂臥泥滓，狼藉滿街衢。
永嘉郡夫人挽詞二首·其一
作者：孫覿
朝代：宋

脂田開石窌，綸閣演金葩。
綵服聯三組，褕衣珥六珈。
行攜九節杖，坐駕五雲車。
便坐堂堂去，瑤臺有故家。
永嘉郡夫人挽詞二首·其二
作者：孫覿
朝代：宋

蔽芾斗城春，平反迹未陳。
神馳一丹旐，淚濕兩朱輪。
故物悲萱草，哀吟念棘薪。
室傳青簡上，千載望光塵。
江上懷思永二首·其一
作者：孫覿
朝代：宋

沙老猶生觜，江寒已伏槽。
長煙分聚落，短日下亭臯。
木脱曾巢見，潮生小艇高。
幽懷誰與悟，不見酒中豪。
江上懷思永二首·其二
作者：孫覿
朝代：宋

絕徼三叉路，連艫萬斛船。
一區江上宅，百榼酒中仙。
有土能埋玉，無膠可續絃。
摩挲綠苔石，屐齒尚依然。
沈公序亦愛亭二首·其一
作者：孫覿
朝代：宋

吟牽東閣興，静憩北窗眠。
窟小中生月，文高迥入玄。
回看甲乙第，已到巳辰邊。
不見門生莠，歌鍾尚隱然。
沈公序亦愛亭二首·其二
作者：孫覿
朝代：宋

老蔓牽簷角，青蕪點石稜。
風生長柄麈，花落短檠燈。
危坐纔容膝，欹眠但曲肱。
胸中九雲夢，芥蒂亦何曾。
沈公序餘閑亭二首·其一
作者：孫覿
朝代：宋

貌古鬚眉見，情高耳目遺。
應諧聊玩世，避謗莫吟詩。
事不關心處，身非抱病時。
翛然無一事，痛飲是吾師。
沈公序餘閑亭二首·其二
作者：孫覿
朝代：宋

隱几欲忘吾，趨營老更疏。
判閑聊命酒，引睡謾翻書。
祗有貧堪逐，都無憤可攄。
樂哉聊卒歲，應信我知魚。
泊陳留
作者：孫覿
朝代：宋

野水半篙碧，釀成歸意濃。
繁霜挾夜氣，微露點秋容。
嚼蠟有何好，嘗膽聊自攻。
翛然發深省，不待五更鍾。
洞庭善慶堂置酒小詩寄之
作者：孫覿
朝代：宋

幽絕小蓬壺，參差見畫圖。
亂青山四出，一碧水平鋪。
洲蕊紅相照，沙茸細欲無。
蓮房駢百子，橘圃聚千奴。
布穀休催種，提壺且勸酤。
楚腰飛燕燕，秦缶和烏烏。
便旋驚回雪，連娟引貫珠。
西風催畫鷁，落日詠驪駒。
浩蕩川原隔，驚呼歲月徂。
寥寥清夜夢，直擬控摶扶。
洞庭沈氏園亭
作者：孫覿
朝代：宋

雲根瘴滔天，萬疊如連環。
峨峨一鏡中，綰結十二鬟。
壇殿歲月古，敝石蒼苔斑。
毛公已仙去，故物尚人間。
羣胡射漢月，獵火焮百蠻。
安知橘中樂，避世真商山。
英英東陽孫，高情寄人寰。
誅茅擇地勝，斬崖破天慳。
開軒疊蒼玉，亂峰刻孱顔。
循除繞羅带，淺溜鳴潺湲。
意行雲共出，地坐草可班。
興至亦乘桴，一簔臥滄灣。
洪內翰母夫人董氏挽詞二首·其一
作者：孫覿
朝代：宋

鳲鳩一德本來均，七子劬勞詠棘薪。
種玉已成雙白璧，起家還見十朱輪。
鼇扉獨步中興日，麟閣他年第幾人。
送客誰爲千家誄，要看彤筆寫光塵。
洪內翰母夫人董氏挽詞二首·其二
作者：孫覿
朝代：宋

萬里龍沙握鼠餘，古來忠孝兩全無。
范滂死去親猶在，蘇武生還老益孤。
旄節盡從蠻檄落，綵衣重向鯉庭趨。
天敎住世如金母，一笑迎還合浦珠。
浣溪沙
作者：孫覿
朝代：宋

弱骨輕肌不耐春。一枝江路玉梅新。巡簷索笑為何人。素影徘徊波上月，醉香搖盪竹間雲。酒醒人散夢仙村。
浮遠堂
作者：孫覿
朝代：宋

月堕山城小，沙寒水國秋。
雲根拔地起，冰柱蹴天浮。
紫翠分鼇嶺，青紅雜蜃樓。
舟航通萬里，城郭數三州。
刺史馮熊貴，仙翁控鯉遊。
八龍追後駿，五馬駐前騶。
露舄迎門鵲，風簾壓海牛。
地偏餘勝迹，山好對冥收。
雨爲催詩至，雲應度曲留。
歡呼領百罰，跌宕散千憂。
顛倒青霞帔，淋漓紫綺裘。
誰鑱峴山石，千載記風流。
涂子野九歲子名駒字千里戲作絕句·其一
作者：孫覿
朝代：宋

日角珠庭秀兩眉，誰家有此寧馨兒。
莫驚墮地駒千里，久見參天桂一枝。
涂子野九歲子名駒字千里戲作絕句·其二
作者：孫覿
朝代：宋

碌碌爲生笑阿奴，九齡重見此英雛。
千回健走非黄犢，一洗羣空定白駒。
清明日與范季實諸人過胥澤民别墅小集二首·其一
作者：孫覿
朝代：宋

水滿雙飛白鷺，花深百囀黄鸝。
寒食清明過了，一川煙草離離。
清明日與范季實諸人過胥澤民别墅小集二首·其二
作者：孫覿
朝代：宋

兀兀三杯卬困，昏昏一枕春融。
酒醒落花風裏，夢回啼鳥聲中。
游惠山偶書
作者：孫覿
朝代：宋

春到梵王家，千林已着花。
小桃無限思，竹外一枝斜。
湖州天寧寺飲王生二首·其一
作者：孫覿
朝代：宋

莫鬬蝸兩角，且共貉一邱。
夷踞坐我旁，汝豈河南騶。
割肉一噉之，徐以大白浮。
噲伍君勿譙，笑談起封侯。
湖州天寧寺飲王生二首·其二
作者：孫覿
朝代：宋

諸家迹便掃，得此一老兵。
江東醉司馬，酒中尚求名。
哀哉南山萁，不平自號鳴。
慎勿歌烏烏，作此老婢聲。
湖州道中四首 望道場山塔 其一
作者：孫覿
朝代：宋

碧玉旋螺插暮煙，遙看桂子落僧前。
試尋白水田頭路，一葦横江浪接天。
湖州道中四首 望道場山塔 其二
作者：孫覿
朝代：宋

蕭寺知名四十年，身投籠檻到無緣。
行人指點松間路，正在孤雲落照邊。
湖州道中四首 横山堂 其一
作者：孫覿
朝代：宋

波間指點見青紅，雪脊嶒棱倚半空。
幻出生綃三萬幅，遊人渾在畫圖中。
湖州道中四首 横山堂 其三
作者：孫覿
朝代：宋

溜雨蒼皮四十圍，年來又見子孫枝。
龍鍾白首門前客，待看成陰合抱時。
湖州道中四首 横山堂 其二
作者：孫覿
朝代：宋

蒼雲千畝蔭平寛，露葉風枝繞舍寒。
莫遣先生賦歸去，且令小吏報平安。
湖州道中四首·早發下若
作者：孫覿
朝代：宋

宿雨乍收山氣斂，清風欲發曙光寒。
紛紛鳥動行人起，百尺浮圖水底看。
湖州道中四首·東山
作者：孫覿
朝代：宋

千章古木翳山根，誰與山僧共寂寥。
珍重庭松寒不死，蒼皮老幹雪齊腰。
湖洑上冢繫舟丁山田舍小憩
作者：孫覿
朝代：宋

清谿三百曲，一片春風綠。
茅屋有人家，窈窕閉深竹。
老去耽田里，寓目快親矚。
風漪卷翠綃，雲巘鏤蒼玉。
尋盟喚白鷗，解佩贖黄犢。
獨嘯無一人，傳聲滿空谷。
滁守平遠堂
作者：孫覿
朝代：宋

魏公大雅士，英英峙冰玉。
平反廷尉府，共理滁陽牧。
奮髯懾狐鼠，折箠行鳧鶩。
高眠日照廊，坐嘯風生竹。
度堂雲雨上，斗柄高插屋。
擺落區中緣，超搖塵外躅。
遙蒼擁鬟髻，漱碧韻琴筑。
雖無花解笑，自有雲樹宿。
王春亦已班，臣晝可屢卜。
舉目送歸鴻，寄此千里目。
焦山吸江亭二首·其一
作者：孫覿
朝代：宋

昔年攜客寄僧龕，敗屋疏籬一草庵。
白首重來看修竹，連山樓觀亦眈眈。
焦山吸江亭二首·其二
作者：孫覿
朝代：宋

萬頃蒼茫一島孤，潭潭雲海現毘盧。
問君吸盡西江水，中有曹谿一滴無。
熊夫人遣介欲婿澤民小詩戲之
作者：孫覿
朝代：宋

牆頭鄰女三年望，戶外文君一笑窺。
欲得賢夫嫁張耳，此真佳婿是羲之。
定知不折飛梭齒，似說先齊舉眉。
不信侯門深似海，水流紅葉謾題詩。
牛山道中
作者：孫覿
朝代：宋

松雲翠離披，竹日光破碎。
青熒麥風過，紅濕花露墜。
萍開龜曳尾，樹啄鳥擘啄。
物物如貺予，欣然與心會。
獨坐
作者：孫覿
朝代：宋

真境閑自見，衰容老更浸。
却無愁可解，祇有病相尋。
莫引千鈞髪，須存一寸心。
澹然無愠喜，龜息自深深。
王令人蔡氏挽詞
作者：孫覿
朝代：宋

殿極中台應，淮流奕世祥。
佳兒王武子，名父蔡中郎。
傳葉青氈在，談經絳幔張。
懸知黑頭貴，已佇白眉良。
蘋老那能采，萱留祗自芳。
誰當授彤筆，端爲刻青琅。
王左司致政還鄉二首·其一
作者：孫覿
朝代：宋

安眠不蹋鼓蓬蓬，榮路先回鷁退風。
獨片角巾東路去，休驚蕙帳北山空。
畫圖便可追三士，同社誰能作兩翁。
待拄一筇隨薊叟，摩挲銅狄霸城東。
王左司致政還鄉二首·其二
作者：孫覿
朝代：宋

水滿滄浪舊釣磯，春風江上片帆歸。
繁紅不見桃千樹，老幹空驚柳十圍。
萬壑煙雲供坐嘯，一龕香火結真依。
落花細草應堪籍，醉撼長條雪滿衣。
王廷秀挽詞
作者：孫覿
朝代：宋

朱雀烏衣巷，青袍白首郎。
誰令呼起起，便作去堂堂。
急景駒跳隙，哀音雁折行。
慶鍾知有在，庭樹正流芳。
王廷茂挽詞
作者：孫覿
朝代：宋

蟬聯三世舊，晼晼二毛侵。
白璧成長慟，青綸遂陸沈。
看雲空有淚，聽雨若爲心。
咽咽吹簫送，哀湍共一音。
王相生辰·其一
作者：孫覿
朝代：宋

了了三生夢，松根冷鍛爐。
四山朝鶴駕，五老奉龜圖。
萱殿披敷策，星躔煥六符。
玉笙歌綵鳳，革履墮飛鳬。
命世千齡合，承天一柱扶。
堂堂白虎殿，卻走漢單于。
王相生辰·其二
作者：孫覿
朝代：宋

審象膺商卜，占熊協渭祥。
金湯蟠萬里，杞梓蔭千章。
獨斡堪輿大，垂鴻带礪長。
解絃參虎變，調燭驗金穰。
鼎重開周曆，巖瞻拱舜裳。
太平如有象，儀鳳舞蹌蹌。
疏山寺次白文林韻三首·其一
作者：孫覿
朝代：宋

翠幹軒軒迥出林，夜風吹籟紫簫音。
老龍頭角雲霄近，玄豹文章霧雨深。
末路浮榮炊劍首，半生遺恨寄琴心。
愁吟獨濺花前淚，故國山河百戰侵。
疏山寺次白文林韻三首·其三
作者：孫覿
朝代：宋

黄花翠竹小叢林，臥聽南山白石音。
螘鬬已空遺垤在，蝸跧終戀故廬深。
掀髯一笑追前謬，禮足同參看此心。
且向疏山結香火，人生莫受二毛侵。
疏山寺次白文林韻三首·其二
作者：孫覿
朝代：宋

藜杖匆匆集晚林，長廊破壁撼鐘音。
天涯流落相逢地，杯酒殷勤莫厭深。
萬里功名飛燕頷，千金博飲炙牛心。
更聞好句驚人倒，一洗蠻煙瘴霧侵。
疏山長老善清日誦楞嚴維摩二經賦小詩二首示之·其一
作者：孫覿
朝代：宋

塵漲迷三鹿，桑枯厭八蠶。
徵心渾不見，問疾有誰堪。
坐待成風斵，應須立雪參。
欽聞第一義，細說後三三。
疏山長老善清日誦楞嚴維摩二經賦小詩二首示之·其二
作者：孫覿
朝代：宋

彈指三生過，傷心一念差。
試標天上月，爲種火中花。
粗識禪爲味，初欣道有牙。
老師一笑許，千劫誤蒸砂。
癸丑寒食曹山飯僧荐章淑人不勝悼往之懷書二詩於方丈屋壁·其一
作者：孫覿
朝代：宋

川逝日已遠，蓬漂久未歸。
異鄉驚歲換，宿草變春暉。
魂夢差參是，音容想像非。
遙憐小兒女，慟哭紙錢飛。
癸丑寒食曹山飯僧荐章淑人不勝悼往之懷書二詩於方丈屋壁·其二
作者：孫覿
朝代：宋

草草木皮棺，松風生暮寒。
鶯啼春寂寂，螢照夜漫漫。
夢裏號三匝，愁邊薦一簞。
想思爲君瘦，零落带圍寛。
發桂林劉帥立道同諸司出餞于甘棠渡口二首·其一
作者：孫覿
朝代：宋

行盡海北天，笑指湘南路。
使君載酒醪，擁節東城駐。
前驅千纛直，縱獵萬人呼。
塵流翳白日，十里映黄霧。
何人揖迎我，一葦横江渡。
渺渺倦鴉翻，相隨歸薄暮。
發桂林劉帥立道同諸司出餞于甘棠渡口二首·其二
作者：孫覿
朝代：宋

洶洶萬號竅，颶風吹海渾。
冥冥蔽一天，瘴雲埋日昏。
南荒底日所，黄葦三家村。
誰云花解笑，但有鳥能言。
繆恩解南冠，歸路首北轅。
酒行可以起，稚子候柴門。
皇妃嶺
作者：孫覿
朝代：宋

濯濯漱壑泉，巖巖依天石。
扶藜上秋空，一縷挂絕壁。
胡爲乘此險，登臨風雨夕。
千金戒垂堂，尊馭且莫叱。
石䂬在宜黄縣之南二十五里義泉寺寺旁有磴道高里許循山而西少北忽有石梁數十丈横絕兩崖之間中空無柱高出雲表神剜鬼刻不可名狀真洞心駭目之觀而僻在一隅遊客無所爲而至乃賦詩一篇以告喜遊而不知者
作者：孫覿
朝代：宋

何人手執造化關，投此虹蜺跨兩間。
烏鵲填成天上路，鬼神鞭出海中山。
飄飄尻駕凌空舉，側身下瞰千峰雨。
河漢汹汹聲西流，風雹相躔齊萬弩。
始信通天有一門，便欲晞髪扶桑根。
乘槎忽逢支機石，拄杖直到洗頭盆。
賞俊誇雄兩奇絕，邂逅一聲如電掣。
冥冥滄海會揚塵，大字磨崖書歲月。
礲巖
作者：孫覿
朝代：宋

日上千峰亂，風涵萬壑秋。
兩崖折天罅，一水漲巖幽。
絕岸飛橋過，尋源秉炬游。
倚空翹翠葆，漱石走蒼虯。
老樹攙天立，奔雲接地流。
壯懷開浩蕩，病骨聳颼飀。
皓首殊方去，清尊盡日留。
無人與說似，勝事滿南州。
礲巖寺
作者：孫覿
朝代：宋

千松夾道直，一水抱村流。
清絕小叢林，繞舍竹修修。
老僧慣見客，壞衲雪滿頭。
野果折奇苞，畦蔬翦新柔。
漂零五管去，邂逅一笑留。
詩成寫君壁，紀此夢中遊。
示楓橋温老
作者：孫覿
朝代：宋

闔閭曾城外，寒山古道西。
若人具雙眼，與佛拍肩齊。
白浪噴鷁首，黄塵送馬蹄。
憧憧南北路，一榻有高栖。
示相者
作者：孫覿
朝代：宋

漢嬖寧聞通餓死，舂黥自說布當刑。
侯王將相元無種，試向人奴覓衛青。
示長文
作者：孫覿
朝代：宋

于公種陰德，門大端可期。
無錢囊更空，有子家自肥。
戢戢樹九畹，濯濯秀一枝。
坐客矚青眼，餘子讓白眉。
鹽絮出妙語，春草先夢思。
詩文未可量，家學豈其師。
五車儻足用，萬里到不疑。
非無昂父賢，且伴濟叔癡。
芝蘭莫當戶，桃李自成蹊。
它年一樽酒，名與少陵齊。
示鶴林山老二首·其一
作者：孫覿
朝代：宋

應化來江右，乘流出嶠南。
後身逢七七，前話續三三。
坐見諸天繞，來聽二士談。
更無木上坐，只有佛同龕。
示鶴林山老二首·其二
作者：孫覿
朝代：宋

一别三千里，重臨二十年。
霜蒹空老矣，雪柏自依然。
習氣詩情在，真心佛果圓。
相看無一語，趺坐炷爐煙。
示龜潭文上人二首·其一
作者：孫覿
朝代：宋

露蓋青相倚，雲屏翠作圍。
石泉鳴牛枕，逕蘇上春衣。
井遂登晨汲，庖煙起夕霏。
浮生眠食耳，終不羨輕肥。
示龜潭文上人二首·其二
作者：孫覿
朝代：宋

掃石風生坐，披雲雨濕衣。
飄飄一蟬脱，獵獵兩鳧飛。
伏檻觀魚樂，鈎簾待燕歸。
疏鍾何處寺，出谷自依依。
祥符寺大梅一樹臨水初開
作者：孫覿
朝代：宋

石梁茆屋雨蒼苔，春風一笑冰容開。
微瀾浸月臥疏影，一枝的皪橫江海。
含情不語立雪久，飛步欲去凌波回。
紛紛紅紫莫浪出，我欲楚些招歸來。
秋夜三首·其一
作者：孫覿
朝代：宋

山寒藹瞑姿，楓老带漲痕。
蘭摧桂亦折，往往歸其根。
萬籟各收聲，一氣中自存。
鼻斤無可斵，尻駕不復奔。
孤光照獨夜，月落低金盆。
秋夜三首·其三
作者：孫覿
朝代：宋

寥寥犬吠村，微月耿黄昏。
雞豚市井空，虎豹窟宅尊。
元龍百尺樓，獨臥誰與論。
酒聖且復中，愁魔自驚奔。
彈鋏歸去來，稚子候柴門。
秋夜三首·其二
作者：孫覿
朝代：宋

金氣天與高，燈燼宵正繁。
暗蛩露下績，潛虬浪中翻。
幽人醉清夜，一笑空罍尊。
遇勝獨心詣，了了見目存。
但憂兒輩覺，難與俗人言。
秋日二首·其一
作者：孫覿
朝代：宋

豆熟連村雨葉黄，秔肥蘸水露華香。
凉蟬已抱寒莖槁，凍蜨猶穿晚菊忙。
秋日二首·其二
作者：孫覿
朝代：宋

雲巘曾稜路遠蒼，井梧蕭瑟隕疏黄。
浪浪一枕芭蕉雨，端爲幽人滴夜長。
秋興·其一
作者：孫覿
朝代：宋

雲族正南鶩，日車遂西沈。
倚樓孤客恨，伏枕故園心。
唧唧蟲造哀，交交鳥遺音。
危坐百感集，我何念之深。
秋興·其二
作者：孫覿
朝代：宋

淺瀨落雲碧，幽花弄秋妍。
細細回波渡，津津笑靨圓。
起謀杯中物，行掛杖頭錢。
阮公任真率，醉臥酒壚邊。
立秋日次韻葛正卿
作者：孫覿
朝代：宋

侵曉微雲渡，秋聲带雨來。
池涼噤蛙鼓，簾靜閟蚊雷。
風伯褰帷入，炎官叱馭回。
不須移枕簟，揮塵謝徘徊。
立秋饒陽道中三首·其一
作者：孫覿
朝代：宋

殘夜山月吐，蓐食治野裝。
策策林響變，一葉風隕黄。
客路感時節，起看雁南翔。
秋風捩孤影，雲路正茫茫。
立秋饒陽道中三首·其三
作者：孫覿
朝代：宋

竄身楚南極，守隸工遮防。
投鞭得小愒，孚席紛在旁。
虎賁起隅坐，悠然見中郎。
一醉汩其泥，江湖渺相忘。
立秋饒陽道中三首·其二
作者：孫覿
朝代：宋

老馬倦長道，解鞍聊緩觴。
小雨濯鬢須，欣然愜初涼。
奇苞照屋角，橘柚垂青黄。
感之動中懷，弓刀戒秋防。
章席祖巢雲閣
作者：孫覿
朝代：宋

翳翳林影交，小閤俯江郊。
千崖障錦綉，萬壑鳴弦匏。
翛然一枝筇，寄此三重茅。
久知風可御，更取雲爲巢。
抱石舒翠縷，綉色纔可睹。
霏霏擘春絮，欻見白鶴舞。
凝矑一瞬間，忽展垂天羽。
起從潭中龍，去作山下雨。
端午日帖子詞 夫人閤五首 其一
作者：孫覿
朝代：宋

杳杳畫梁巍架杏，沉沉香壁靜塗椒。
宮前夜祝君王壽，日上黄爐炷未消。
端午日帖子詞 夫人閤五首 其三
作者：孫覿
朝代：宋

辟惡何須荆楚艾，蠲炎不待邵平瓜。
仙飈昨夜來閶闔，玉宇清涼大帝家。
端午日帖子詞 夫人閤五首 其二
作者：孫覿
朝代：宋

交飛壽斝長生殿，競泛仙舟太液池。
不似世間多暑氣，天風淅淅萬年枝。
端午日帖子詞 夫人閤五首 其五
作者：孫覿
朝代：宋

仙宇賜符時，仙蓂葉尚稀。
曉來金屋靜，同侍玉皇歸。
端午日帖子詞 夫人閤五首 其四
作者：孫覿
朝代：宋

畫閣方裁扇，寒塘又鑿冰。
蓬壺山四徹，何處是炎蒸。
端午日帖子詞 皇后閤五首 其一
作者：孫覿
朝代：宋

蟠桃映砌晨煙薄，紫桂凌霄晝露晞。
窈窕漢宮三十六，齊將綵縷祝坤闈。
端午日帖子詞 皇后閤五首 其三
作者：孫覿
朝代：宋

方均寶笈千齡藥，又賜金盤五色瓜。
從此仙源深福遠，綿綿不獨頌周家。
端午日帖子詞 皇后閤五首 其二
作者：孫覿
朝代：宋

暑服初頒五柞宮，內墀佳氣鬰葱葱。
須知海宇昇平事，半是關雎輔佐功。
端午日帖子詞 皇后閤五首 其五
作者：孫覿
朝代：宋

洞戶花陰淺，天階日景遲。
糉成八九子，縷結就千絲。
端午日帖子詞 皇后閤五首 其四
作者：孫覿
朝代：宋

浴蘭同故事，戲草楚遺風。
不是天家意，勤勞念女紅。
端午日帖子詞 皇帝閤六首 其一
作者：孫覿
朝代：宋

薰琴應律南風暖，漏箭添籌晝刻長。
誰識廣寒天上景，銅烏未午送微涼。
端午日帖子詞 皇帝閤六首 其三
作者：孫覿
朝代：宋

方更仲律清和節，正是南訛化育時。
無限元元齊歌舞，恤刑新詔下墀。
端午日帖子詞 皇帝閤六首 其二
作者：孫覿
朝代：宋

炎日曈曈照殿楹，幅員萬里塞氛清。
漢家自有安邊術，不是靈符解辟兵。
端午日帖子詞 皇帝閤六首 其五
作者：孫覿
朝代：宋

內苑屬嘉辰，初收百藥新。
預知氛癘息，天意在生民。
端午日帖子詞 皇帝閤六首 其六
作者：孫覿
朝代：宋

淺囿含桃老，雕盤角黍香。
九重端扆處，星火正離方。
端午日帖子詞 皇帝閤六首 其四
作者：孫覿
朝代：宋

露畹擷蘭苕，金波麗碧霄。
早聞彫輦降，還待紫宸朝。
竹間看雪二首·其一
作者：孫覿
朝代：宋

乍聞槁雪墮窗前，已見飛花舞道邊。
夢斷忽驚山竹裂，一燈照我擁書眠。
竹間看雪二首·其二
作者：孫覿
朝代：宋

受風豈免長低首，戴雪何妨暫折腰。
莫道此君無特操，風回雪霽便昂霄。
簡彥廓求梅花二絕·其一
作者：孫覿
朝代：宋

畏寒春半尚跧藏，聞說江梅已弄芳。
全樹不妨分一朵，夜窗時作定中香。
簡彥廓求梅花二絕·其二
作者：孫覿
朝代：宋

折來猶自带春寒，入手誰窮造化端。
鈿玉半含金蘸雪，嗅香須更細看看。
簡澤民
作者：孫覿
朝代：宋

窮途棲棲傍阡陌，俗態紛紛斗筲窄。
殺牛毀車欲何向，握食解驂誰召客。
吾髯一諾黄金百，醉溺應憐厠中客。
蕭蕭窮巷席爲門，不信陳平死糠覈。
簽書胡公挽詞三首·其一
作者：孫覿
朝代：宋

潤色文章手，論材政事科。
補天媧后石，却日魯侯戈。
已鬱蒼生望，那聞挽者歌。
堂堂無復有，寂寞閟山阿。
簽書胡公挽詞三首·其三
作者：孫覿
朝代：宋

名字標仙籍，真遊返帝闉。
一尊無復日，百卉自争春。
井廢無沈轄，車懸有吐茵。
空餘峴山刻，千載尚光新。
簽書胡公挽詞三首·其二
作者：孫覿
朝代：宋

虎穴連三輔，狼煙暗百蠻。
邊風搖馬鬛，朔雪點袍斑。
委命輕於縞，收名重若山。
遺忠應未泯，結草在兵間。
累石作小山鑿池引水注之
作者：孫覿
朝代：宋

移山老翁愚，埋盆小兒嬉。
高蹈遺世紛，幽欣可人意。
倚樹看蜂衙，挑燈照花睡。
樂哉何所憂，俛仰可卒歲。
紹興壬子某南遷過疏山上一覽亭見擬東坡煨芋詩刻龕之壁間詩律句法良是殆不能辨乃宣卿侍郎守臨川時所擬作也後數日道次安仁縣一士人吳君出宣卿詩數十解示余奇麗清婉咀嚼有味如噉蔗然讀之惟恐盡於是拊卷三歎而後知公置力於斯文久矣又二十年宣卿築室荆谿山中别營一堂以平生所蓄東坡詩文雜言長短句殘章斷槀尺牘遊戲之作盡櫝藏其中號景坡自書榜仍爲記刻之某欲具小舟造觀而宣卿召用今以集撰守吳門乃賦詩爲之先
作者：孫覿
朝代：宋

王公製練衣，謝傅捉葵扇。
歘若置郵然，一昔徧海縣。
東坡百世師，乘雲上騎箕。
文争日月光，氣敵嵩華齊。
諸儒望先覺，坐待成風斵。
一斤應手揮，郢鼻無留堊。
公生不並時，關楗同一機。
識真屬具眼，造的今中眉。
詩亡束晳補，書受伏生所。
神交接混茫，參差夢中睹。
授我筆如椽，五色光屬聯。
醉上金鑾殿，揮泉灑謫仙。
罨畫谿行四首·其一
作者：孫覿
朝代：宋

老牯浮鼻水中歸，綵雉應媒桑下飛。
蘿蔦冥冥山四起，數家雞犬煙樹裏。
一支新綠漲晴溝，楊柳中間擊小舟。
罨畫谿頭烏鳥樂，呼雨喚風不能休。
罨畫谿行四首·其三
作者：孫覿
朝代：宋

沙頭綠暗已藏鴉，竹裏猶殘一兩花。
蝸廬抱柳開新國，燕語窺簾憶舊家。
春風有信自年年，罨畫溪邊柳繫船。
陶情滿滿酒如泉，醉與長缾藉草眠。
罨畫谿行四首·其二
作者：孫覿
朝代：宋

蜨趁花飛争入坐，倚空百尺遊絲墮。
亂山銜日半船明，斷雲載雨前村過。
蕨芽戴土小兒拳，漁市人歸柳貫鮮。
罨畫溪頭人語好，烹魚煮蕨餉春田。
罨畫谿行四首·其四
作者：孫覿
朝代：宋

翠木蒼藤繚白沙，槿籬茅店野人家。
了無狡兔營三窟，只有黄蜂趁兩衙。
樹頭獵獵酒旗風，罨畫溪邉賣酒翁。
銀缾快瀉清若空，令君一笑面生紅。
罨畫連雨溪漲丈餘雨霽水落喜而賦詩二首·其一
作者：孫覿
朝代：宋

編栰沿村徑，囊沙壅市門。
蒼鱗封老幹，黄耳上陳根。
屋破容身窄，天低望眼昏。
谿邊高樹杪，猶有繫舟痕。
罨畫連雨溪漲丈餘雨霽水落喜而賦詩二首·其二
作者：孫覿
朝代：宋

月挂樓鍾曉，風生島樹秋。
林疏山獻状，池漫水分流。
鵲喜如窺牖，鷗馴亦並舟。
一聲何處笛，莫遣碧雲留。
置酒
作者：孫覿
朝代：宋

離離黍禾暗空村，一點炊煙带雨昏。
山翁過我竹閣寺，未扣爵羅廷尉門。
老去不辭污詩酒，區區獨醒一何有。
笑語未辦供主人，久客那能拒鄰叟。
杜陵白首尚書郎，步屧春風向草堂。
人生意合無妍醜，共此一夕燈燭光。
翠屏洞二首·其一
作者：孫覿
朝代：宋

團圞千嶂抱，窈窕一屏開。
翠黛愁將斂，烏雲睡作堆。
倚松真漫爾，藉草亦悠哉。
更有陽臺雨，朝朝暮暮來。
翠屏洞二首·其二
作者：孫覿
朝代：宋

千仞欝嵯峨，纖纖翠錯磨。
霧鬟篸碧玉，風幔卷青羅。
鵲喜窺人語，鶯嬌倚樹歌。
江花紅濕處，彷像襪凌波。
胡恭夫勉齋
作者：孫覿
朝代：宋

爲山在進簣，學海自盈科。
但見拳石小，纔容一葦過。
駸駸拔地起，千丈青坡陀。
漫漫拍天流，萬頃翠錯磨。
勉齋何爲者，直意慕山河。
高視俯遺垤，孤清鎮頹波。
巨植蟠杞梓，修麟窘蛟鼉。
誰能探高深，潛珍有隨和。
胡橋別墅
作者：孫覿
朝代：宋

覆地紅深寸，連村翠著行。
桑空蠶箔滿，芹老燕泥香。
且泥無何飲，徐思有底忙。
獨謠無語悟，倚杖立斜陽。
胥口
作者：孫覿
朝代：宋

江闊臥人影，山長送馬蹄。
渚蓮紅尚斂，沙草翠相迷。
高樹藏雲直，疏篁壓雨低。
酒醒渾不記，端是武陵谿。
胥澤民招飲二首·其一
作者：孫覿
朝代：宋

蕭晨散幽步，不放一塵驚。
高崖初日吐，壞道哀湍鳴。
平生耽田里，見此心眼明。
危橋屬幽徑，别户延朱甍。
主人鷄黍約，庖煙起晨烹。
長須舉案出，銀杯坐中行。
爛漫寫真意，殷勤愧深情。
留歡更卜夜，華燭吐長檠。
胥澤民招飲二首·其二
作者：孫覿
朝代：宋

蒼茫夜氣合，渺渺風露清。
籃輿兀醉夢，翩若孤雁征。
老馬志萬里，絡首喪其生。
十年飽芻豆，立仗不敢鳴。
自識酒中趣，承辭身後名。
皎皎一片心，不受寵辱驚。
清風悲永夜，萬竅同一聲。
醉裏有歸路，彷彿遊化城。
胥澤民竹亭
作者：孫覿
朝代：宋

兵氣纏三輔，胡塵暗百蠻。
楚狂歌鳳去，蜀相臥龍跧。
露蘚霾松磴，春羅掛屋山。
呼童開翠竹，築室待蒼彎。
碧瀉褰羅带，青遙聳髻鬟。
森羅隨地闢，披寫露天慳。
川泳知魚樂，林栖看鳥還。
醉吟呼酒伴，逸想寄人寰。
北海摶風背，南山浴露班。
弓旌到林下，鞍馬出門閑。
能仁寺悟上人來楓橋訪余索詩賦兩絕句·其一
作者：孫覿
朝代：宋

撚斷吟鬚皺兩眉，鏤冰琢雪等兒嬉。
解題孤月如雞口，堪笑窮郊作許悲。
能仁寺悟上人來楓橋訪余索詩賦兩絕句·其二
作者：孫覿
朝代：宋

老去都將筆硯焚，相逢相問只寒温。
更無一語堪酬對，已入維摩不二門。
臞庵
作者：孫覿
朝代：宋

落日催行客，馬上振短策。
觸途眉見赤，墮俗眼生白。
安知青林中，有此江上宅。
决眥破天藏，盪胸納空光。
一奩注寒晶，表裏洞八窗。
風水自吐吞，噴雲忽滿江。
臞翁目如電，坐閲東海變。
酒酣跨赤鯉，謁帝通明殿。
霓裳月中聞，羅襪波上見。
垂老寄漁商，家風在瀟湘。
虚舟自不繫，倦鳥寧復翔。
一榻如見容，拄杖挂鉢嚢。
臞庵浮天閣
作者：孫覿
朝代：宋

黄蘆吹雪滿汀洲，萬里煙波接素秋。
數點征帆天上落，一輪斜日水中流。
長橋蹋月隨君伴，小閣浮天賦遠遊。
便買一舟爲泛宅，此生何必老莵裘。
臨安羅氏占春軒
作者：孫覿
朝代：宋

扶疏繞屋樹葱蘢，一笑歡迎得此翁。
燕麥兔葵俱掃地，只栽桃李占春風。
臨安道中二首·其一
作者：孫覿
朝代：宋

莽莽原野迥，練練沙水清。
逕封面苔滑，樹隕風籜鳴。
小立聽鳥語，深尋見魚行。
夕陽紅未斂，彷彿見參横。
臨安道中二首·其二
作者：孫覿
朝代：宋

微流隱復見，一曲宛秋蛇。
柳老蟲巢葉，潮平鳥篆沙。
青鞋踏雨滑，烏帽倚風斜。
何處堪攜手，宜城賣酒家。
自崇仁趨新淦凡四夕乃至一寓道觀三止僧舍皆留一夕而去賦小詩記之 三山寺二首 其一
作者：孫覿
朝代：宋

斜日半窗明，無人獨掩扃。
風鈴時自語，雪柏老終青。
立鵲參差見，微泉斷續聽。
老僧渾不語，危坐卷殘燈。
自崇仁趨新淦凡四夕乃至一寓道觀三止僧舍皆留一夕而去賦小詩記之 三山寺二首 其二
作者：孫覿
朝代：宋

異縣久爲客，窮途飽所更。
對牀雲伴宿，曳杖月同行。
到處身如寄，看山眼蹔明。
平生飲中趣，酒賤且頻傾。
自崇仁趨新淦凡四夕乃至一寓道觀三止僧舍皆留一夕而去賦小詩記之·化度寺
作者：孫覿
朝代：宋

失路迷千嶂，投林借一枝。
扣門竹西寺，立馬日斜時。
矍鑠僧窺户，睢盱犬透籬。
定知嫌不速，明日與君辭。
自崇仁趨新淦凡四夕乃至一寓道觀三止僧舍皆留一夕而去賦小詩記之·奴原寺
作者：孫覿
朝代：宋

稚子應門立，老僧迎客入。
湛湛玉甃寒，唧唧銅瓶泣。
小軒風雨過，窗户青紅溼。
晚花發秋妍，黄蜂正衙集。
自崇仁趨新淦凡四夕乃至一寓道觀三止僧舍皆留一夕而去賦小詩記之·栖霞觀觀在麻嶺下
作者：孫覿
朝代：宋

雲表朝飛屐，松蹊晚駐鞍。
破扉聯白板，槁項繫黄冠。
徑雨喧風籜，汀沙立露翰。
小窗牀坐好，對此百憂寛。
致政中大邵公挽詞二首·其一
作者：孫覿
朝代：宋

四海聲名老鄭虔，一時人物敢争先。
剖符北道分千里，擁節東州按十連。
住世一丸無大藥，傳家三絕有遺編。
魌頭直指山南去，昨夜秋風正颯然。
致政中大邵公挽詞二首·其二
作者：孫覿
朝代：宋

憶從少日望前修，追數流年四十秋。
並轡同遊天上路，連檣共載雪中舟。
傷心往事千憂結，回首勞生一夢休。
見說騎鯨追汗漫，只將遺蜕掩山邱。
致政中奉胡公挽詞
作者：孫覿
朝代：宋

釣石駸駸上綠苔，起彈長鋏詠歸哉。
此翁矍鑠丹心在，老子婆娑兩鬢催。
一夜劍津龍化後，千年遼海鶴歸來。
匆匆鼓吹城南路，往和松風萬壑哀。
致政左司王公挽詞三首·其一
作者：孫覿
朝代：宋

東海懷疏傅，西州憶謝公。
劍飛衝夜斗，桂折臥秋風。
塵暗芸堂冷，香凝粉署空。
潺潺千斛淚，忍看一旌紅。
致政左司王公挽詞三首·其三
作者：孫覿
朝代：宋

憶昨聯飛蓋，初筵點後塵。
那知炊未熟，已與迹俱陳。
契闊成千古，悲吟待百身。
重臨更愁絕，感塞鼻中辛。
致政左司王公挽詞三首·其二
作者：孫覿
朝代：宋

解組天門上，揮金里舍傍。
漸欣雙髀滿，仍見一瞳方。
舊說山中相，今爲地下郎。
流芳知有在，鸞鵠正高翔。
致政朝奉挽詞·其一
作者：孫覿
朝代：宋

出岫孤雲自卷舒，平生心事付樵漁。
便抽手板還丞相，獨把鴟夷載後車。
掃軌更無雲外轍，傳家尚有枕中書。
百年大夢行當覺，日月渾將一醉除。
致政朝奉挽詞·其二
作者：孫覿
朝代：宋

床頭蟻鬬兩牛鳴，起起誰呼寢夢驚。
不用沉文招九死，曾因叩角悟三生。
取氈臥看偷兒入，折券羞同賈竪爭。
天定勝人端可必，坐看驥子籋雲行。
致政沈通直挽詞二首·其一
作者：孫覿
朝代：宋

門大聯三虎，途窮曳九牛。
一官投紱去，萬事蓋棺休。
寂寂蘭亭月，寥寥蕙帳秋。
羊曇他日淚，慟哭過西州。
致政沈通直挽詞二首·其二
作者：孫覿
朝代：宋

小隱疏三徑，浮榮寓一漚。
歲陰駒隙過，文采豹皮留。
不踏邯鄲道，聊追汗漫游。
菟裘應好在，千載寄風流。
致政運使直閣朱公挽詞三首·其一
作者：孫覿
朝代：宋

握節來金馬，飛芻上木牛。
能令天粟雨，故作地錢流。
望實傾三館，賢勞閲百州。
寥寥千古恨，零落掩山邱。
致政運使直閣朱公挽詞三首·其三
作者：孫覿
朝代：宋

老脱尚方舄，門懸刺史車。
真成棄竹馬，直欲換金魚。
歲事千頭橘，生涯萬卷書。
流芳知未艾，蘭玉滿階除。
致政運使直閣朱公挽詞三首·其二
作者：孫覿
朝代：宋

蕭散烏藤杖，風流白接離。
分茵前席滿，載酒後車隨。
食鼎羅千指，歌鍾擁十眉。
凄凉今夜月，空照習家池。
與季萬郎中陪景思少卿遊虎邱景思季萬皆有詩某依韻和呈·次季萬郎中韻
作者：孫覿
朝代：宋

玉梯一蹴傍天閽，歷歷星圖手可捫。
翠濕佛衣雲漠漠，香凝僧幌雨昏昏。
曾軒下瞰三吳小，靈阜高齊五岳尊。
大句舂容兩相敵，暫陪尊酒得重論。
與季萬郎中陪景思少卿遊虎邱景思季萬皆有詩某依韻和呈·次景思少卿韻
作者：孫覿
朝代：宋

客來聽履上雲階，百尺蒼藤絡斷崖。
古井千年龍上臥，層邱一曲虎爲儕。
乍驚河漢懸談舌，便覺風雲入壯懷。
小雨隨車真有意，待催詩板挂高齋。
與李彥能范安同赴澤民之集飯後野步
作者：孫覿
朝代：宋

提壺聲裏有嘉招，步屐尋芳過小橋。
萬壑春風笑笙籟，一溪晴日碎瓊瑤。
虺隤未忍加鞭去，磊塊惟愁着酒澆。
雲月娟娟弄人影，醉歸扶路莫辭遙。
興化朱公大卿沒于庚申歲既除喪矣其子彦寔過余于晉陵留十日而别賦二小詩以餞之·其一
作者：孫覿
朝代：宋

百感關心老淚潸，一抔埋玉臥空山。
著鞭竟看駒千里，闚管初驚豹一斑。
貧病故侯今白髪，風流公子尚青綸。
不須優孟追諧笑，已見遺珠合浦還。
興化朱公大卿沒于庚申歲既除喪矣其子彦寔過余于晉陵留十日而别賦二小詩以餞之·其二
作者：孫覿
朝代：宋

柴扉忽枉故人車，躧履歡迎一笑初。
夢裏覆蕉疑有鹿，食前彈鋏歎無魚。
匆匆注瓦澆村醸，草草供盤折野蔬。
他日死生君一訪，上林鴻雁有書無。
舟次寧陵
作者：孫覿
朝代：宋

萬舸連檣夜鳴柝，舟師鼻鼾風雷惡。
何人勃窣夜深行，微步凌波上船閣。
駸駸舐紙欲窺窗，稍稍開扃見門鑰。
櫜空甑倒無一錐，暗裏不堪供摸索。
吠形時聽犬吽呀，戒曉已聞雞呃喔。
人窮智□亦可憐，與汝徒行吾更怍。
舟次蜀山遇大風雨
作者：孫覿
朝代：宋

阿香推雷車，躡雲捕黄蛇。
打頭風似箭，注面雨如麻。
篙師不改色，移舟並蒼霞。
結纜繫桑本，小定起復挐。
畏途失九折，迷津悟三叉。
誰知一笑中，平地有褒斜。
舟過湖洑泊丁山二首·其一
作者：孫覿
朝代：宋

雞犬三家市，蓬蒿一畝宮。
蘿牽籬羃翠，蘀隕砌堆紅。
宿鳥來還去，微泉咽復通。
幽尋殊未已，落日滿疏桐。
舟過湖洑泊丁山二首·其二
作者：孫覿
朝代：宋

日下殘紅斂，煙升積翠重。
鷗輕波浩蕩，魚樂自從容。
野饁迎秋穫，鄰謳相夜舂。
田翁有真意，一笑酒中逢。
荆溪道中四言送僧
作者：孫覿
朝代：宋

老蠶上薄，倦鳥投林。
牛閑人臥，薺麥交陰。
孤舟縱橫，綠漲一尋。
好風徐來，清和滿襟。
舉盃屬影，伴我孤斟。
老矣鍾儀，尚操楚音。
高山流水，寓此琴心。
上人問我，何念之深。
草堂路遇大風二首·其一
作者：孫覿
朝代：宋

覆地雲爲簇，填空浪作堆。
昂昂天上坐，虺虺石中雷。
澒洞千漚發，喧豗百蟄開。
白鷗底心性，玉羽自毰毸。
草堂路遇大風二首·其二
作者：孫覿
朝代：宋

雲屋互出沒，風扇自闔開。
孤舟繫桑本，一曲並巖隈。
翠甲連筐載，頳鱗貫柳來。
殷勤慰牢落，爲覆掌中杯。
華亭朱師實中大燕超堂
作者：孫覿
朝代：宋

海禺納萬艘，市區沸百賈。
黄塵翳白日，千騎騰一鼓。
蛟巢十字路，四顧盡曠土。
蝸角兩大國，一怒有漂杵。
角名眩多盧，聚訟攻衆楚。
昏昏氣成霧，濯濯汗浹雨。
朱公誤涉世，吏隱寄圭組。
俗緣墮人境，心大接天宇。
搴芳採蓮舟，擷秀藝藥圃。
山寒石稜紫，樹老松鬛古。
風牽碧羅卷，雨壓翠纛舞。
寧須鳥催酤，自有花解語。
觀魚樂洋洋，夢蝶飛栩栩。
坐令遊俠窟，化作仙佛土。
高臥水國秋，静憩月庭午。
不解壺公龍，天上有官府。
華山德雲堂
作者：孫覿
朝代：宋

昔年曾上德雲堂，木奴千樹新著霜。
白首重來十載後，六華簷蔔薫風香。
湖上青青只如舊，湖波漲淥濃於酒。
堂中老宿尚依然，烏鵲巢肩柳生肘。
萍鄉縣
作者：孫覿
朝代：宋

雲夢青邱蟠楚藪，萍實江邊大如斗。
故壘摧頹百戰餘，舊事傳流千載後。
青崖半裂蒼兕吼，空陂突過黄狐走。
山深日落少人行，寂寥鳴蜩嘒高柳。
江湖一夢三年久，慰我漂零一杯酒。
羣盜須降漢赤眉，故侯辦作秦黔首。
董令人李氏挽詞
作者：孫覿
朝代：宋

閬苑收花去，無心對紫薇。
寥寥鶴夜怨，角角雉朝飛。
石窌名猶在，邯鄲夢已非。
郎君真驥子，玉立換朝衣。
董夫人挽詞
作者：孫覿
朝代：宋

象服夫人貴，荆釵烈女風。
生兒真孟母，擇婿得梁鴻。
書費囊衣盡，杯行澗藻豐。
龍池飛霹靂，雙劍已騰空。
蒙亭二首·其一
作者：孫覿
朝代：宋

小築三間足，雄包萬象并。
遙波通極浦，落日抱孤城。
小語千巖應，長歌百蟄驚。
坐看衣屨上，漠漠晚雲生。
蒙亭二首·其二
作者：孫覿
朝代：宋

落拓詩酒伴，疏慵粥飯僧。
盪胸閑遠抱，拄頰見高稜。
鳥倦猶聞語，蛟寒正可罾。
一區如可卜，吾不愧陳登。
蘭溪津亭病起二首·其一
作者：孫覿
朝代：宋

離亂紛紛醉尉多，將軍獨夜灞亭過。
旅巢對鵩占行役，客爼懸蛇臥宿痾。
雙鬢盡從愁裏白，衰顔時向酒中酡。
雲翻雨覆須臾耳，未用區區較唯阿。
蘭溪津亭病起二首·其二
作者：孫覿
朝代：宋

風波湧地千漚發，創痏鑽皮百箭攻。
藥裹關心防二豎，謗書盈篋忤三蟲。
剖瓜女隸方求巧，結柳奴星也送窮。
笑我平生持蟹手，未應咄咄左書空。
虎丘
作者：孫覿
朝代：宋

冬溫陽久亢，一雪意頗快。
乘興泛扁舟，出郭信如邁。
放棹得虎丘，恍然銀色界。
瑤山夾細徑，瓊樹偃曲蓋。
引步到層樓，極目吳城隘。
飛鸞翔空中，千峰冪天外。
暗虛雲可凌，寒重酒易解。
羣兒慶老翁，于此氣不憊。
虎丘
作者：孫覿
朝代：宋

夢裏清游一瞬間，苔留屐齒尚班班。
千章古木禿如赭，百尺老蛟寒跧。
徑欲乘桴蹈東海，那能拄笏望西山。
人間俯仰成今古，青冢累累鶴未還。
虎邱沼老豫章詩僧也與余相遇于楓橋方丈誦所作徐獻之侍郎生日詩有東湖孺子南極老人之句余愛其工賦小詩寄贈
作者：孫覿
朝代：宋

落景下曾城，遙煙起孤戍。
繫舟著魚磯，曳杖扣僧户。
忽逢丹霞侶，自誦碧雲句。
噌吰應黄鍾，清絕追白紵。
不落江西派，肯學邯鄲步。
冥搜自天得，妙中有神助。
寅緣半日留，邂逅一笑遇。
詎復管中窺，看沐南山霧。
蜀婦新寡從何純中讀左氏戲呈純中
作者：孫覿
朝代：宋

麟經束高閣，掩卷有三嘆。
朱弦久零落，鸞膠續其斷。
英英左阿君，獨唱音節緩。
故是我輩人，吹簫得幽伴。
先生擁絳紗，弟子褰素幔。
一揮斵鼻斤，便舉齊眉案。
衡州靈泉寺觀競渡二首·其一
作者：孫覿
朝代：宋

噴雪怒相搏，投虹貫其中。
張頤嚇北客，拍手笑南公。
固自輕一死，終然鬭兩雄。
踟躕倚山閣，得失謾鷄蟲。
衡州靈泉寺觀競渡二首·其二
作者：孫覿
朝代：宋

健捷兩首虺，爬沙百足蚿。
擊水羣鯨動，追風一鳥翩。
壯心殊未已，怒臂欲無前。
亦有旁觀者，跟跗奮兩肩。
襲明登仕出示尊公家傳留讀數過撫卷太息賦小詩歸之
作者：孫覿
朝代：宋

鼻祖有殊相，耳孫信多賢。
閲世已黄壤，傳家尚青氈。
妙語今作者，生氣猶凜然。
便須勒蒼珉，揭此宰樹邊。
西齋
作者：孫覿
朝代：宋

二江戎馬後，宜春獨稱雄。
重垣抱金柅，巨塹疏玉虹。
使君師齊相，佳處在酒中。
百觚倒春醸，洗盡瘡痍空。
西齋置一榻，時有客子從。
我來属無事，新脫楚市舂。
伴值呼浩然，驚座得孟公。
欹眠看衙集，鼉鼓鳴逢逢。
詩示天寧晤老二首·其一
作者：孫覿
朝代：宋

錫號延春閣，知名四十年。
向來香一瓣，恭爲佛佗禪。
霧沐山藏豹，風餐葉翳蟬。
寥寥千佛後，又見一燈傳。
詩示天寧晤老二首·其二
作者：孫覿
朝代：宋

有地逃銅馬，無心待玉魚。
牛眠今可矣，龍耳欲何如。
荷鍤千巖去，連轆十日餘。
殷勤古松下，爲剖甕中書。
詩贈竹庵静老人
作者：孫覿
朝代：宋

争名計身後，逐利了目前。
道人一彈指，永斷三生緣。
起滅水上漚，聚散風中煙。
紛紛閲凋謝，東海今桑田。
縞髮茁枯顱，秀眉覆兩顴。
已超人天上，遂拍佛祖肩。
茅齋立萬竹，蔭此碧玉椽。
綠暗雲擾擾，清涵露娟娟。
我老無家舍，餘地寄一廛。
不辭供井磑，辛苦送華顛。
誦次魏詩
作者：孫覿
朝代：宋

歌終白玉爛，夢覺黄糧熟。
斯人已寂寥，皎皎在空谷。
誰令黔首愚，竟坐城旦讀。
光芒豐城劍，慟哭荆山玉。
鄒郎乃其徒，閱世何燭局。
高風渺不嗣，句法此遺躅。
火攻真下策，弔古悼秦俗。
驪山一炬燔，雞林萬金贖。
講堂
作者：孫覿
朝代：宋

誰令堅白鳴，自作雪雨争。
莫遣蠅鑽楮，便恐鼠污羮。
遵師表衆惑，自逐鞭影行。
拊几無一言，大千作雷鳴。
謝公惠梅花
作者：孫覿
朝代：宋

今年春晚懶尋芳，獨掩寒齋政坐忘。
多謝風流濠上掾，凌晨分我一枝春。
謝景思提舉見過用藥寮韻賦三詩寄謝·其一
作者：孫覿
朝代：宋

璽書光麗九芝塗，繡斧煌煌刺史車。
當路狐狸那足問，漫山藜藿未應鉏。
使星尚供天南極，卿月終環帝北居。
此夜光華賁岑寂，故侯留落在郊墟。
謝景思提舉見過用藥寮韻賦三詩寄謝·其三
作者：孫覿
朝代：宋

行把長鑱白木柄，慵眠下澤短轅車。
柳圍許大身空老，瓜地將蕪手自鉏。
三徑苔荒無轍跡，一枝巢隱有林居。
故人觸熱來相問，終日清風滿廢墟。
謝景思提舉見過用藥寮韻賦三詩寄謝·其二
作者：孫覿
朝代：宋

屋頭遙見丈人烏，門外欣逢載酒車。
拄杖穿林花自落，攜壺席地草休鉏。
褰帷共看高軒過，列戟行歸大府居。
掣電一歡寧復有，空傳勝事滿村墟。
讀劉方叔詩卷二首·其一
作者：孫覿
朝代：宋

雄奇郊島上，清絕晉隋間。
已突黄初過，遙追正始還。
冥搜逐幽好，巧發露天慳。
莫作鳶肩看，詩成聳兩山。
讀劉方叔詩卷二首·其二
作者：孫覿
朝代：宋

思如湧泉出，句似琢冰清。
刻燭翻千偈，撞鍾助一鳴。
磨天無刃迹，擲地有金聲。
好是銜杯處，雲煙落紙生。
讀史
作者：孫覿
朝代：宋

莫羨馬革裹，猶堪柳車囚。
誰令骨作鯁，且慕舌爲柔。
自笑丹心折，人言老語偷。
直將輪覆井，仍取带維舟。
唾面我勿拭，溺灰汝何尤。
君看簀中屍，起斷魏齊頭。
讀張彥明飲酒賦詩唱酬次韻歸之
作者：孫覿
朝代：宋

滿酌黄壚萬户春，倒披紫綺八仙人。
句中得妙陶元亮，酒裏知名賀季真。
九醖調成花上露，一丸爊出鼎中銀。
老來不辦追强對，分我餘光幸借鄰。
讀李光遠詩卷次韻二首·揚州谷林堂
作者：孫覿
朝代：宋

楚山多異材，翠竹滿崖谷。
蕭蕭斤斧餘，斬伐同一束。
蕪城带流水，萬畝淇園綠。
遺苞駮雲錦，老節抱金玉。
歲晚虎穴鄰，舐掌方擇肉。
此君亡恙否，應坐白眼俗。
讀李光遠詩卷次韻二首·泗州南山
作者：孫覿
朝代：宋

跳波亂清淮，一葉寄真賞。
南山如高人，標格自矜爽。
胡塵暗楚甸，絕境墮渺漭。
空城草木春，户外履誰兩。
悵望壺公龍，乘雲自來往。
小詩若圖畫，彷彿見飛槳。
從今淮上山，不落夢中想。
讀沈公序詩卷
作者：孫覿
朝代：宋

讀書過眼亦千年，脱帽揮毫湧百泉。
句出驚傳龍菌蠢，賦成争誦蜺連蜷。
銅池莖葉三山秀，玉井根株七澤連。
容貌魁梧端可想，不應詩瘦自臞仙。
讀沈德潤詩卷
作者：孫覿
朝代：宋

繫馬門前柳，投鞭息吾駕。
青林合扶疏，木杪抗風榭。
沈郎天骨清，衆垤立嵩華。
閉閣臥讀書，一榻過僧夏。
尤工五字律，句法窺鮑謝。
無窮真炙輠，有味乃食蔗。
我老復何爲，齒髪日夜化。
寅緣葦間見，拊髀起一咤。
懸知擲地響，自欲補天罅。
坐令長安楮，頓起千金價。
讀王季恭詩卷小詩爲謝二首·其一
作者：孫覿
朝代：宋

潛泉不到一周星，膝上郎君得我驚。
大府潭潭真老相，長淮滚滚舊家聲。
渥洼隨地須千里，窮髮垂天佇一鳴。
莫遣畫蛇安兩足，宫袍賜錦待先成。
讀王季恭詩卷小詩爲謝二首·其二
作者：孫覿
朝代：宋

金鍾吼徹曉霜清，瓦釡如雷不敢鳴。
欲識呼盧真彦道，試吟石鼎調彌明。
牙籖萬軸撐膓滿，金檢千篇唾手成。
堪笑韓公太多可，浪傳侯喜有詩聲。
讀范周士詩卷二首·其一
作者：孫覿
朝代：宋

客舍空山裏，叢祠古道旁。
飄飄雲外思，兀兀酒中藏。
巧麗詩無敵，驚窺首一昂。
緘封休浪出，珍重錦爲囊。
讀范周士詩卷二首·其二
作者：孫覿
朝代：宋

汗血蒼龍種，名翬紫鳳毛。
赤霄行未穩，白雪句先高。
月斧將誰斷，風斤可獨操。
雄夸賦雲夢，莫學楚臣騷。
讀靈巖圓首座詩卷二首·其一
作者：孫覿
朝代：宋

長廊籍籍履聲中，邂逅歡迎得此公。
會續千燈齊古佛，先拈一瓣供詩翁。
讀靈巖圓首座詩卷二首·其二
作者：孫覿
朝代：宋

萬境崩騰倒筆前，飄飄落紙似雲煙。
要看墨妙供千手，莫遣詩翁入兩肩。
讀類說二首·其一
作者：孫覿
朝代：宋

亡是談烏有，彭郎得小姑。
誰言鳩作婦，謾道雁爲奴。
絡緯那能織，提壺豈解酤。
龜兹堪一笑，非馬亦非驢。
讀類說二首·其二
作者：孫覿
朝代：宋

額痒會出耳，足閑仍有氂。
石頑飛作燕，楮老孕生雞。
楓癭那因怒，松枋豈是肥。
君看轉丸手，亦復化神奇。
豐績堂
作者：孫覿
朝代：宋

驚沙撲面犬羊腥，坐嘯胡床卻五兵。
未忍焚廬攻腐鼠，要須劈水膾長鯨。
收身且護千金璧，琢句尤夸五字城。
築室掛冠真漫耳，麒麟圖畫有高營。
象州行衙井泉甘冷太守而下皆飲此井
作者：孫覿
朝代：宋

雞號更五點，衆星尚煌煌。
殘燭半吞吐，宿酒疑在亡。
碧井陰修梧，林疏月汪汪。
嶠南瘴癘地，飲此冰玉光。
晨瓶出雪乳，一漱病齒涼。
衆汲欲盡及，匏尊得細嘗。
贈善慶堂主人夏元富
作者：孫覿
朝代：宋

居士藏修洞庭野，新架虛堂殊瀟灑。
閑門開傍橘柚林，萬顆千株映青赭。
居士優游每不出，左列圖書右盞斚。
逢迎自覺青眼衆，來往應知白丁寡。
莓苔經雨上石砌，蘿薜迎風拂簷瓦。
素聞平生剩積善，餘慶當傳累世下。
醉揮健筆賦新詩，輒贈堂中樂居者。
贈曹山長老了如
作者：孫覿
朝代：宋

一念挂世網，平生誤儒冠。
笑看蠅穴紙，坐待鮎緣竿。
薨薨醯醬瓿，豈識天壤寛。
老如本逢掖，詩肩尚儒酸。
久纒冠蓋蔓，忽作泡影觀。
堂堂人天師，三世一指彈。
身閑雲月出，骨老霜松寒。
我生飽憂患，將心覓人安。
目擊有妙寄，語樂非世歡。
坐穩且復留，火芋分懶殘。
贈答淵侍者
作者：孫覿
朝代：宋

沐猴著冠天所械，笑唾千金如一芥。
時時扣角詠三生，口業未除詩有債。
薨薨不作秋蟲聲，藹藹欲盡春雲態。
平旦誰登大將壇，一軍驚呼子光拜。
越國鄭夫人挽詞二首·其一
作者：孫覿
朝代：宋

翁婿相望插兩貂，夫人東第閲三朝。
百年鍾鼎聯雙璧，一代衣冠繼八蕭。
盡室全生還帝所，先生遺烈在天驕。
家傳故有緇衣在，且看司徒首百寮。
越國鄭夫人挽詞二首·其二
作者：孫覿
朝代：宋

舊德遺忠在禁庭，天教華髮看昇平。
兩朝偃革從今日，百口同袍共此生。
喜見金葩開大國，悲傳玉樹鎖佳城。
魌頭直指西州路，獵獵秋風載一旌。
迎薫堂小集襲明用前韻再和·其一
作者：孫覿
朝代：宋

飲痛瓊艘百柁空，參横斗掛月當中。
不愁馬上衣沾露，且看尊前幘墮風。
未辦清歌娛醉客，莫將强韻壓衰翁。
爲歡冷淡君應笑，注瓦傾銀一體同。
迎薫堂小集襲明用前韻再和·其二
作者：孫覿
朝代：宋

繪出金盤放筯空，一時酣詠醉鄉中。
羽觴聚泛蘭亭月，璆佩鏘鳴閬苑風。
顛倒白綸容老子，淋漓紫綺看仙翁。
詩成快寫鮫人室，萬顆驪珠訝許同。
送五侄歸南安
作者：孫覿
朝代：宋

綠髪青衫美少年，追風一抹紫鸞鞭。
十年竹馬兒童舊，洗眼來看立道邊。
送僧妙鑑住廣壽寺
作者：孫覿
朝代：宋

明月不可呼，清夜時一出。
孤光掛海涯，皎皎轉空碧。
道人一茅把，坐睨九年壁。
磨磚破纒縛，驟若老驥逸。
匆匆林下逢，悵望不暖席。
錫杖已凌空，階庭草如積。
送僧德最
作者：孫覿
朝代：宋

剝啄動柴荆，相看兩眼青。
詩如雲態度，人似鶴儀形。
妙斵窺天巧，哀彈感夢靈。
定知花雨裏，亂石點頭聽。
送僧慧卓
作者：孫覿
朝代：宋

瓦盂錫杖布行纒，風意泠泠意欲仙。
一片閑雲無倚著，悠然吹墮野人邊。
送僧慧徹
作者：孫覿
朝代：宋

千燈佛祖後，五字島阿間。
危坐肘生柳，獨謠肩聳山。
浮杯更東渡，振履又西還。
爲我覓釣舟，一簔伴子閑。
送刪定姪赴高安郡丞
作者：孫覿
朝代：宋

紛紛戲事擾真情，夢入槐宮一餉榮。
莫向蝸廬分兩國，只將螘垤當専城。
遨頭定自污三顧，紙尾何妨署一名。
南望崆峒堪拄笏，白雲飛處眼偏明。
送卓侍者二首·其一
作者：孫覿
朝代：宋

多病身如寄，長貧氣自華。
只將窮事業，便當老生涯。
泥飲醉生纈，挑燈喜見花。
殷勤香火社，問病到毗耶。
送卓侍者二首·其二
作者：孫覿
朝代：宋

禪客青鞋軟，詩翁白帽斜。
驚飛蝶栩栩，喜見鵲查查。
推戶風敲竹，登床雨散花。
怱怱一笑許，隻履上青霞。
送可珪化主
作者：孫覿
朝代：宋

龍天萬德擁天堂，中有維摩六尺牀。
但遣文殊來問疾，毗耶一鉢滿城香。
送天寧維老
作者：孫覿
朝代：宋

犀顱月面表千夫，吏用公才舉世無。
鬬麗爭雄何足道，君看澄觀豈僧徒。
送張牧之赴南昌辟
作者：孫覿
朝代：宋

青衫觸熟並西州，沒馬黄塵接地流。
庾亮南樓應有待，薛宣東閣可能留。
官閑端爲三升戀，興盡還從五斗休。
繪出金盤堆白雪，秋江一葉認歸舟。
送徑山僧
作者：孫覿
朝代：宋

桑棗翳一邱，風雨鳴四壁。
晨門響丁丁，一笑喜折屐。
臞仙詩作瘦，句有徑山色。
哀彈發朱弦，妙寄追白石。
虚名子過聽，愧臥不能夕。
歸袖挽莫留，凌空看飛錫。
送智海上人二首·其一
作者：孫覿
朝代：宋

大師興趣在江湖，拄杖扶行穩當車。
苦要詩翁談生活，穿雲涉水到西徐。
送智海上人二首·其二
作者：孫覿
朝代：宋

折鼎支磚石半欹，拾薪乞米爲朝饑。
昏昏一點炊煙裏，見我邯鄲夢覺時。
送王循道赴省試四首·其一
作者：孫覿
朝代：宋

龍擾已可屠，瓠堅今可攻。
不辭千金費，莫計五石容。
藏器古有待，用大難爲工。
平生不龜手，佇此一戰封。
送王循道赴省試四首·其三
作者：孫覿
朝代：宋

秦俗自擊缶，齊人善吹竽。
寧聞牛角鬬，莫奏鳯將雛。
獨唱誰能曉，彌天和欲無。
中郎非俚耳，爲斵爨中枯。
送王循道赴省試四首·其二
作者：孫覿
朝代：宋

千金市駿骨，想像不可逢。
安知轅軛下，磈礧臥肉騣。
天廐四十萬，一洗凡馬空。
葉公莫驚走，始信真有龍。
送王循道赴省試四首·其四
作者：孫覿
朝代：宋

殖綽拜勇爵，儒冠堪溺中。
可憐毛錐子，譊譊尚争雄。
夫君口擊賦，陳言賤雕蟲。
行以立談間，可折萬里衝。
送鄒次賈歸臨川二首·其一
作者：孫覿
朝代：宋

不負丹雞約，來尋白馬盟。
龍鍾著帽進，爵躍倒衣迎。
感慨追平昔，驚呼問死生。
殷勤一樽酒，閑健且同傾。
送鄒次賈歸臨川二首·其二
作者：孫覿
朝代：宋

徒步輕千里，重臨賁一邱。
留歡不暖席，索去忽扁舟。
惜别猶班草，傳聲可置郵。
躊躇搔白首，獨上仲宣樓。
送陳令解印赴闕三首·其一
作者：孫覿
朝代：宋

戶外瓏璁響玉珂，弁星遙見切雲峨。
蝸泉渺渺依龍具，鳬影翩翩下雀羅。
溜雨霜皮青嶂合，摶風雲翮紫霄摩。
八門了了登天路，一夜驚雷起壁梭。
送陳令解印赴闕三首·其三
作者：孫覿
朝代：宋

亂山環合水邊村，楚些誰招九死魂。
鳥語遷枝黄葉□，蝸涎粘壁古苔昏。
禾囷屢出將軍指，菜把空懷地主恩。
落日秋風滿山色，盡驅離恨入清罇。
送陳令解印赴闕三首·其二
作者：孫覿
朝代：宋

帳殿籌兵擁俊髦，風塵三尺劍吹毛。
鸞旂低繞金輿動，雉扇旁連玉簡高。
折柳便堪當馬箠，割雞何足試牛刀。
看君一掃欃槍盡，歸握元戎虎豹韜。
送雪峰化主
作者：孫覿
朝代：宋

行盡千山與萬山，青鞋布襪水雲間。
龍天正繞毗那室，乞取凋胡一缽還。
通守李師稷大夫同年挽詞
作者：孫覿
朝代：宋

桂籍聯榮四十年，萍漂南北兩茫然。
寒暄粗接無淹晷，生死俄分有逝川。
黄紙尚傳批鳯詔，青箱空掩絕韋編。
諸郎頭角皆翁似，試看煎膠爲續絃。
通川太守錢公挽詞
作者：孫覿
朝代：宋

舞鳯來天目，馮熊並海門。
盡捐牛犢佩，争詠袴襦恩。
雁塔名猶在，棠郊苃故存。
龍池飛霹靂，空記刻舟痕。
連雪苦寒二首·其一
作者：孫覿
朝代：宋

霜氣森森背有芒，風稜槭槭面疑創。
破衾且作龜頭縮，短褐愁牽鶴脛長。
連雪苦寒二首·其二
作者：孫覿
朝代：宋

怪底騎驢詠雪詩，東風有信在南枝。
來麰已報豐年瑞，屬國餐氈且耐饑。
遊東塔雨中夜歸二首·其一
作者：孫覿
朝代：宋

山氣濛鴻衣自濕，意行曳杖穿雲入。
老翠陰森萬竹蟠，浮蒼瀲灧千峰立。
邂逅幽尋到蕭寺，拊掌一笑掀百蟄。
酒醒佛火照黄昏，坐聽北窗風雨集。
遊東塔雨中夜歸二首·其二
作者：孫覿
朝代：宋

山色凌寒春尚瘦，潭影涵空清可漱。
漠漠雲行紫竹閑，斑斑雨溼黄昏後。
火炬穿林鳥出巢，人語闐門狗窺竇。
杖藜有興會重來，更待黄鸝哢晴晝。
遊金沙寺寺有陸希聲侍郎讀書堂在頤山上二首·其一
作者：孫覿
朝代：宋

一龕明滅佛前燈，破裓猶殘一兩僧。
說似鴻盤讀書處，試尋幽伴拄烏藤。
遊金沙寺寺有陸希聲侍郎讀書堂在頤山上二首·其二
作者：孫覿
朝代：宋

綠笋遺苞半出籬，清溪一曲翠相迷。
古苔稱意壞牆滿，好鳥盡情深樹啼。
遊鍾石寺問名寺之因緣老僧指門旁石如覆鍾狀賦詩一首邀何襲明登仕同賦
作者：孫覿
朝代：宋

月斧琢朣朧，團欒覆石鍾。
連絡青雲根，點注碧蘚封。
補天記女媧，移山詫愚公。
當年偶遺漏，墮此草莽中。
奇礓久淪蟄，化出金仙宫。
老僧慣見之，笑視瓦礫同。
礪角戲烏犍，迸火敲青童。
摩挲問亡恙，千歲今一逢。
堂堂張茂先，扣以蜀井桐。
噌吰振林莽，叱吸萬竅風。
澒洞衆壑滿，吼徹九地通。
狂奔竄幽魅，驚怒拔老龍。
豐山霜露零，彭蠡波浪舂。
一鳴固有待，寸筳那得攻。
水曹筆五色，東序羅笙鏞。
辟易四坐傾，蹴蹋萬馬空。
偉兹抱奇音，伴我窺靈蹤。
賦詩乃不如，露草號秋蟲。
運使直閣郎中張公同年挽詞三首·其一
作者：孫覿
朝代：宋

忽作霜松折，猶殘舊桂叢。
仙山芸閣冷，郎署粉闈空。
節蕩函金虎，車轓掩畫熊。
凄凉追往事，忍看一旌紅。
運使直閣郎中張公同年挽詞三首·其三
作者：孫覿
朝代：宋

學省周旋地，三朝四紀中。
同聽對床雨，共詠舞雩風。
少日借千佛，殘年獨兩翁。
那知有存沒，老淚落新宫。
運使直閣郎中張公同年挽詞三首·其二
作者：孫覿
朝代：宋

門表尚巍昂，尊名擅一坊。
珂鳴非故里，星聚有新堂。
月暗烏啼夜，風高雁折行。
吾生如寄耳，端是橘中藏。
過安仁縣權令主簿同蔡尉見訪二首·其一
作者：孫覿
朝代：宋

莽莽纒兵氣，蓬茅庇一邱。
尚看蒙赤幘，不復臥黄紬。
抱牘杭鳧鶩，徵租聚沐猴。
黄昏更蕭瑟，風雨嘯鵂鶹。
過安仁縣權令主簿同蔡尉見訪二首·其二
作者：孫覿
朝代：宋

投老一浮萍，長亭復短亭。
誰憐仙客去，自有故人經。
世亂眉多赤，情高眼獨青。
臨分聽苦語，令我醉時醒。
過慧山方丈皥老酌泉試茶賦兩詩遺之·其一
作者：孫覿
朝代：宋

蕭蕭阿蘭若，桑苧有故家。
佛屋倚高寒，僧蹊抱攲斜。
殷勤泉上客，流落瘴海涯。
蜑酒壓梨樝，蠻烹啗蛙蛇。
光潔鏡一奩，照影空自嗟。
老僧薦茗粥，芳鮮凝露華。
驅除鼻中雷，掃盡眼界花。
飄飄思凌雲，攝身上蒼霞。
過慧山方丈皥老酌泉試茶賦兩詩遺之·其二
作者：孫覿
朝代：宋

戰塵霾漢天，獵火焮胡地。
一筇道垢氣，步入青蓮寺。
眈眈九龍盤，一壑埋老翠。
倚天松骨大，粘壁苔髪細。
道人本臞儒，得法妙出世。
胸中萬斛泉，洗盡蔬筍氣。
大風吹泠泠，助我鳴鼓吹。
名爲不二門，聲音作佛事。
過慧山見舊題二首·其一
作者：孫覿
朝代：宋

一别名山十五年，宦情羈思兩茫然。
故人半作累累冢，只有蒼官立道邊。
過慧山見舊題二首·其二
作者：孫覿
朝代：宋

髀肉消磨馬上鞍，塵沙滿眼路漫漫。
不須更障西風扇，爲酌崖泉一洗看。
過楓橋寺示遷老三首·其一
作者：孫覿
朝代：宋

白首重來一夢中，青山不改舊時容。
烏啼月落橋西寺，攲枕猶聞半夜鍾。
過楓橋寺示遷老三首·其三
作者：孫覿
朝代：宋

翠木蒼藤一兩家，門依古柳抱谿斜。
古城流水參差是，不見玄都舊日花。
過楓橋寺示遷老三首·其二
作者：孫覿
朝代：宋

三年瘴海臥炎霄，夢隔青風一水遙。
萬里歸來悲故物，銅駝埋沒草齊腰。
過沈仲嘉園亭題贈
作者：孫覿
朝代：宋

包山美人構亭子，巋然屹立深園裏。
窗近斷巖見怪石，壁臨絕磵聞流水。
亭中一架古人書，知是羣經及諸史。
桐葉滴露下陰砌，橘花隨風飄靜几。
美人素厭世俗語，有語利名須洗耳。
衡門反關高枕眠，紅日三竿猶未起。
過洞庭
作者：孫覿
朝代：宋

千尺銀山屹嵩華，浪涌雲屯天一罅。
榜舟夜傍黿鼉窟，杖藜曉入雞豚社。
處處人家橘柚垂，竹籬茅屋青黄亞。
臺殿青紅墜半山，兩腋清風策高駕。
牛羊出沒怪石走，蛟蛇起伏蒼藤掛。
饑鼠窺燈佛帳寒，華鯨吼粥僧趺下。
世味飽諳真嚼蠟，老境得閑如啗蔗。
山靈知我欲歸耕，一夜筑垣應繞舍。
過臞庵示王文孺二首·其一
作者：孫覿
朝代：宋

黄帽青鞋兩鬢斑，一簔聊寄此身閑。
不因誤入桃花去，那得夤緣見幃間。
過臞庵示王文孺二首·其二
作者：孫覿
朝代：宋

雞犬無聲白日閑，一筇九節過眉班。
會須俎豆三高上，且寄風流二老間。
過臻闍黎三首·其一
作者：孫覿
朝代：宋

龜肌鶴瘦老臞仙，壞衲穿空雪滿顛。
無數巖花開自落，青山相對獨依然。
過臻闍黎三首·其三
作者：孫覿
朝代：宋

莫便將心到處安，小窗趺坐兩蒲團。
芋魁半熟通紅火，鼻涕垂頤對懶殘。
過臻闍黎三首·其二
作者：孫覿
朝代：宋

髯龍遠舍立疏疏，白甲蒼皮十抱餘。
當日青青折釵股，如今老結已傳車。
過衡州舘于郡齋時太守裴夢貺督役于城上
作者：孫覿
朝代：宋

萬鍤風雨集，三令霜雪嚴。
適發半閭左，雅舂亦髠鉗。
大事難慮始，掇龜寧復占。
君看執扑者，端是邑中黔。
達臣議承餉石耳
作者：孫覿
朝代：宋

窮秋客舍風雨淒，破釜生魚甑有衣。
故侯未種東陵瓜，餓夫欲采西山薇。
歲晚黄精可療饑，故園萬里天一涯。
未辨登山拾瑤草，且復從公茹石芝。
遣興
作者：孫覿
朝代：宋

亂後煎百慮，老去無一欣。
故人尺書至，好語中夜聞。
坐久百蟲絕，開簾月紛紛。
長歌又一醉，酒醒擊空尊。
邵久中承事挽詞三首·其一
作者：孫覿
朝代：宋

周分陜右開燕日，秦廢侯家徙漢年。
南國棠陰猶蔽芾，東陵爪蔓正芊綿。
蒼波吐月珠還浦，紫電衝星劍倚天。
藉甚公孫望千載，書藏萬卷有青氈。
邵久中承事挽詞三首·其三
作者：孫覿
朝代：宋

尺書問信墨猶新，杯酒邀歡跡已陳。
倒屣方追塵外躅，蓋棺俄作地中身。
濤江灔灔三家渡，風樹蕭蕭萬鬼鄰。
他日故人千斛淚，會應灑向冢邊麟。
邵久中承事挽詞三首·其二
作者：孫覿
朝代：宋

手扶棁杖兩眉厖，牀下諸生拜老龐。
講肆共推三語妙，詩壇獨受百城降。
揮金屢費青錢萬，種玉親收白璧雙。
一臥遽先朝露盡，便隨晨鼓去逢逢。
邵令人余氏挽詞二首·其一
作者：孫覿
朝代：宋

身老偕三壽，家肥賦萬鍾。
給扶靈杖穩，賜禮紫泥封。
青冢連雙璧，蒼精蟄二龍。
春風吹宰樹，蕭颯壠頭松。
邵令人余氏挽詞二首·其二
作者：孫覿
朝代：宋

金母燕西瑤，朱幩翟茀朝。
遺衣尚荆布，故物有簞瓢。
鼎立栖三鳯，蟬聯數七貂。
生涯祗如此，崛鬱正昂霄。
郭守冰花詩
作者：孫覿
朝代：宋

雲藏紅樹三生緣，地涌青蓮諸佛現。
又見冰華此夜開，一蓋亭亭倚天半。
月中桂樹影婆娑，海底珊瑚光璀璨。
褰簾已化白銀闕，照室盡成青玉案。
懸知不受衆目憐，端爲使君娛一盼。
何用孤松腹上生，行向三槐庭下見。
都統劉侯築新第不居供佛其中號布金庵遣騎入泉南迎山老主之
作者：孫覿
朝代：宋

羣魔起爲祟，百堵掀作灰。
那聞五花葉，但見一莓苔。
將軍道南宅，萬礎蟠金堆。
天瑞黄鶴下，地湧青蓮開。
老仙逃僧去，大士問疾來。
龍天擁猊坐，百蠻奮春雷。
鄒志新致書酒荔枝山栗海錯之餽四絕·其一
作者：孫覿
朝代：宋

門前剝啄響鳴騶，十里驚塵滿地地流。
戀戀綈袍故人意，一書何啻萬金投。
鄒志新致書酒荔枝山栗海錯之餽四絕·其三
作者：孫覿
朝代：宋

白鴉谷口葉盤秋，荔子今無驛使求。
零落共誰一笑粲，殷勤爲報赤心投。
鄒志新致書酒荔枝山栗海錯之餽四絕·其二
作者：孫覿
朝代：宋

窺簷雙鵲語匆匆，一夜燈花綴玉蟲。
便有麴生來過我，盡推愁入酒杯中。
鄒志新致書酒荔枝山栗海錯之餽四絕·其四
作者：孫覿
朝代：宋

蠻珍不說紫駝峰，怪雨腥風起坐中。
莫遣蔡謨勤學死，須君爾雅注魚蟲。
鄒志新追路至甬橋有買田之約三衢道中作詩寄之
作者：孫覿
朝代：宋

首路冰雪嚴，過家梅柳動。
故人一笑隔，千里勞遠夢。
夫君具眼隻，閲世妙百中。
嗜好和酸醎，不與俗人共。
我老臥瘴氛，摧撓讒夫衆。
敗履誰見收，乘槎子宜從。
歸袖風中翻，翩若孤雲縱。
殷勤三日别，折柳天下送。
那知漢網疏，欲問周鼎重。
江臯兩牛鳴，塞壘萬絃控。
終當受一廛，竟欲鄰二仲。
請師樊遲圃，共抱漢陰甕。
鄒次魏黄善長攜文見過小詩爲謝
作者：孫覿
朝代：宋

鄒郎英妙知名久，筆端自有談天口。
客舍相逢一尊酒，衆星錯落見箕斗。
高論欲追牛馬走，長劍忽作蛟龍吼。
餘子碌碌那得交，江夏無雙亦其偶。
我觀二妙屠龍手，青紫紛紛何足取。
他年要作中興碑，大字磨崖繼聱叟。
鄭惇老謙老出示三賦
作者：孫覿
朝代：宋

妙絕窺三賦，雄才想二豪。
望驚河伯歎，却走季咸逃。
句挾青邱大，吟翻白雪高。
定知空驥北，猶待九方臯。
鄭惇老謙老寄示四賦小詩爲謝
作者：孫覿
朝代：宋

三椽容膝地，一枕曲肱眠。
手把故人畫，起行夢相牽。
明河天上落，一派墮我前。
溶溶注銀海，浩浩瀉玉川。
老眼眩欲迷，今在第幾天。
堂堂通德門，種德今百年。
齋房九莖芝，岳井十丈蓮。
連枝挺奇秀，見此兩謫仙。
詩成粲珠玉，紙落生雲煙。
一飛看昂霄，雲中雁行連。
重陽前数日微暑小雨遂凉二首·其一
作者：孫覿
朝代：宋

小雨送殘暑，新凉入郊墟。
丹葉互明滅，玄雲時卷舒。
行螘尚移垤，盤蝸已伏廬。
翛翛風響變，零落扇思疏。
重陽前数日微暑小雨遂凉二首·其二
作者：孫覿
朝代：宋

披衣趁雞晨，耿耿殘月曙。
林表霽霞升，青紅滿雲樹。
凉蟬猶抱葉，寒蟲欲壞户。
行行繞黄菊，狼藉衣上露。
金沙寺端老營大藏殿小詩示之
作者：孫覿
朝代：宋

平生不讀一行經，解說如來最上乘。
但繞禪床行一帀，免教鑽紙似癡蠅。
釣臺二首·其一
作者：孫覿
朝代：宋

北塞風塵萬鼓鼙，東京社稷一戎衣。
綠林羣盜驅民去，赤伏真人得帝歸。
諸老禪聯蒼玉佩，將軍坐鞚紫金鞿。
先生此日青霞志，一笑凌空拄杖飛。
釣臺二首·其二
作者：孫覿
朝代：宋

故人遺像丹青落，蓋代榮名日月懸。
萬馬羣空冀北野，一蛇獨遊原上田。
晚浦蒼波涵落日，秋崖老樹立蒼煙。
直從厭代騎星去，千歲光芒夜斗邊。
長樂寺二首·其一
作者：孫覿
朝代：宋

層梯倚天碧，細路連草莽。
蕭蕭蒼松門，税此林下鞅。
輪囷老樹姿，偃蹇怪石狀。
中有蓮花臺，迥出諸天上。
空堂臥鐘鼓，古佛暗龍象。
飛泉漱石除，夜半發清響。
雲低雪浮浮，柳動春盎盎。
超搖萬里眼，更欲鏟叠嶂。
長樂寺二首·其二
作者：孫覿
朝代：宋

萬瓦冠松壁，千嶂鎖雲莊。
故人置酒地，清夜燈燭張。
破壁掛月闕，遺笙嘯風廊。
妖歌傾四座，醉臥錦瑟傍。
寂寂花絮亂，匆匆鶯燕忙。
雍門已陳迹，餘音空繞梁。
我來久徘徊，驚呼首一昂。
老僧獨依然，對坐柏子香。
閱古閣
作者：孫覿
朝代：宋

勸君慎莫學爲儒，令君甑釜生蟲魚。
啼饑號寒祇四壁，拄腹撐腸謾五車。
鄧侯種德如種木，千金買書書滿屋。
縹緲玉京十二樓，縱橫牙籤三萬軸。
鄱陽太守筆如椽，雄文大字青瑤鐫。
千載風流追峴首，名字永與羊公傳。
雉山寺青羅閣
作者：孫覿
朝代：宋

蠻村避謗三年過，野寺尋僧半日閑。
小檻吹香花漠漠，斷崖漱碧水潺潺。
桄榔葉底秋聲滿，柏子煙中午夢還。
便擬買舟隨釣叟，一蓑煙雨繫滄灣。
雉山巖昔有僧結庵此山中誦法華經野雉日一集聽之至終卷乃去率以爲常忽數日不至山下有婦人産子腰脇間餘雉毛數寸寺有石紀其事
作者：孫覿
朝代：宋

頑石解首肯，老松聞肘回。
野鳥集隅坐，聽法時一來。
山僧古佛徒，一龕寄巖隈。
哀此墮卵狀，點礫妙奪胎。
休去復歇去，呱呱見啼孩。
獨此腹脇餘，斑斑尚毰毸。
精通日月貫，義動金石開。
異事垂千年，仆碑臥蒼苔。
雉山巖昔有僧結庵此山中誦法華經野雉日一集聽之至終卷乃去率以爲常忽數日不至山下有婦人産子腰脇間餘雉毛數寸寺有石紀其事·永寧寺佛閣五代末馬氏據有荆廣時其子賨所營也閲二百年壯麗如故有畫像存焉狀貌魁梧稱其閣云
作者：孫覿
朝代：宋

一念去來想，萬象起滅境。
方寸有所營，可與天地永。
五季日尋戈，四海環沸鼎。
炎方一旅平，烽冷夜徹警。
梯空出高營，飛閣冠五嶺。
照耀人天上，變滅彈指頃。
故物二百年，虎死尚炳炳。
小立梯層闌，烏鳥聚落景。
雉山巖昔有僧結庵此山中誦法華經野雉日一集聽之至終卷乃去率以爲常忽數日不至山下有婦人産子腰脇間餘雉毛數寸寺有石紀其事·虞氏隱居雷守虞沇避地桂林結茅江上萬山環立二水交流遊客過其下皆有忘歸與卜鄰之意
作者：孫覿
朝代：宋

山色洗眼青，遙見紫翠重。
江光照肌白，靧作冰雪容。
問誰三間茅，散我九節筇。
江聲過席上，山影落杯中。
主人樂忘歸，臥聽鼓角雄。
檢點屐齒痕，斕斑尚苔封。
寂寂春蘿月，蕭蕭秋桂風。
何日賦歸來，庭柯撫孤松。
雉山巖昔有僧結庵此山中誦法華經野雉日一集聽之至終卷乃去率以爲常忽數日不至山下有婦人産子腰脇間餘雉毛數寸寺有石紀其事·西山超然亭
作者：孫覿
朝代：宋

龐區翳榛莽，地瘴藏百怪。
西山何軒軒，拔脚風塵外。
中縈一綫蟠，側立兩壁對。
旁連九疑高，遠控三湘大。
孤亭坐林杪，俯見飛鳥背。
號弓泣二女，禦魅竄四罪。
誰去窘拘囚，故自脱天械。
飄飄思凌雲，萬里風雨會。
雨中泊蜀山見漁人自山半負樵入舟鼓棹而去
作者：孫覿
朝代：宋

一嶂横青靄，千漚起碧潯。
行穿山半腹，坐占水中心。
蹋雨松蹊滑，衝煙蓼嶼深。
時來有登涉，應不繫升沉。
雨二首·其一
作者：孫覿
朝代：宋

山空發清響，樓迥落餘霏。
掩冉花頭重，渾酣水面肥。
喧豗沉地鏡，飄灑浄垣衣。
數點蒼茫裏，饑烏接翅歸。
雨二首·其一
作者：孫覿
朝代：宋

風卷三江立，雷穿九地鳴。
捎林百鳥散，破柱一龍驚。
滿樹春聲合，連甍曉溜傾。
坐看流惡盡，邑里一時清。
雨二首·其二
作者：孫覿
朝代：宋

池涸萍黏塊，畦荒麥聚埃。
乖龍一味睡，幽鳥百般催。
藥裹蒸生菌，衣篝潤作梅。
殷勤一夜雨，洗出翠千堆。
雨二首·其二
作者：孫覿
朝代：宋

淅瀝珠跳瓦，淋浪綆縋簷。
林園春寂寂，燈火夜厭厭。
寒著衣稜起，愁牽酒户添。
詩翁獨無事，危坐撚衰髯。
雪二首·其一
作者：孫覿
朝代：宋

嶺雲亂擘絮，簷雨收斷綫。
箕神擁前驅，萬瓦集微霰。
玉峰忽崔嵬，炯若簪出弁。
衣稜森欲起，眼纈醉復眩。
属國臥餐氈，含糊不能嚥。
雪二首·其二
作者：孫覿
朝代：宋

喧豗湊六合，澒洞咽羣籟。
俄驚江海懸，坐覺虚空隘。
包藏失地險，瀰漫見天大。
嬋娟自一種，巧麗窮百態。
獨餘古柏青，正色老不壞。
雪夜宿致思庵
作者：孫覿
朝代：宋

霏霏竹間雲，練練天上雪。
誰遺碧玉壺，化作白銀闕。
孤懷愜幽欣，一笑暖栗冽。
寒光注老眼，謂是山吐月。
耿耿清不眠，夜半聽竹折。
霍彦明通判挽詞二首·其一
作者：孫覿
朝代：宋

龍飛第一春，吏部冠斯文。
桂折根猶在，蘭深氣自薫。
未成觀驥展，已復嘆芝焚。
想像今何在，江東有暮雲。
霍彦明通判挽詞二首·其二
作者：孫覿
朝代：宋

契闊艱虞地，匆匆喜一逢。
俄驚門上莠，已化柙中龍。
手板歸囊禇，腰章掩窆封。
空餘故人淚，灑向九泉重。
靈巖
作者：孫覿
朝代：宋

青蓮花出古娃宮，華殷亭亭月滿容。
風籟一聲傳夜壑，雲幢千丈蔭蒼松。
曲池漫漫悲禾黍，古隧冥冥出鼎鍾。
落紙煙雲供醉筆，吾宗文采擅雕龍。
靈泉寺
作者：孫覿
朝代：宋

窗户遙開紫翠間，小橋獨立聽潺潺。
意諧獨有清風共，興盡聊随落照還。
但見虚童蒙白帢，且無瀧吏發騂顔。
風花雨葉元無定，何必區區戀故山。
青氈堂
作者：孫覿
朝代：宋

晉馬已老矣，楚弓今得之。
懷璧萬里至，化鶴千歲歸。
主人有故巢，鳩居不復栖。
俄驚桑田換，已見城郭非。
偶尋蕉中覆，忽得爨下遺。
平生手所種，老大今十圍。
故壁初見蝎，空牀尚支龜。
塞翁一笑喜，共賦青氈詩。
静節軒二首·其一
作者：孫覿
朝代：宋

紅紫紛紛半在亡，一軒風雨送春忙。
青梅著子渾無數，綠笋穿林已許長。
静節軒二首·其二
作者：孫覿
朝代：宋

蓮葉平鋪塘水滿，棟花半落渚風清。
無言獨立蒼茫裏，更聽黄鸝一兩聲。
静老容安庵二首·其一
作者：孫覿
朝代：宋

離離風中花，深落任所之。
泛泛水中萍，流轉復在兹。
静公湖海士，世網那得縻。
獨有鐵石心，不與燥溼移。
巢肩統靈鵲，搘牀餘老龜。
區區了官事，應解笑兒痴。
静老容安庵二首·其二
作者：孫覿
朝代：宋

雲噓翠撲膚，山擁青入户。
祗樹給孤園，桃源武陵路。
一從振履還，不復乘杯渡。
倚牆捫蝨坐，揮弦送鴻去。
水涵樓影交，風斂花氣度。
把茅便有餘，不必黄金布。
静老通幽軒
作者：孫覿
朝代：宋

諸峰倚崔嵬，衆壑隐奔峭。
寓目欣有繫，會心領其要。
開廬結茅竹，伐翳斬蓬藋。
此君亦可人，玉立盡娟妙。
風酣翠相倚，月吐青自照。
窈眇非世音，鸞鵠中夜嘯。
煙塵闇北關，烽火被南徼。
便欲老三閭，終焉隱屠釣。
領省樞相太傅信安王挽詞三首·其一
作者：孫覿
朝代：宋

臺路巖瞻峻，戎藩閫寄雄。
九章公袞貴，六纛將牙崇。
翊運三階正，持危一棟隆。
帝閑龍化后，冀北已成空。
領省樞相太傅信安王挽詞三首·其三
作者：孫覿
朝代：宋

秉燭聯飛蓋，分茵託後車。
兵廚千日酒，記室五雲書。
尚想儀形在，那聞語笑餘。
龍鍾隨葬紼，老淚滿衣裾。
領省樞相太傅信安王挽詞三首·其二
作者：孫覿
朝代：宋

大號疏廷渙，中權秉帝樞。
槐庭聯上宰，芸省冠諸儒。
國瑞麟一角，家肥鳯九雛。
便乘箕尾去，彷彿在星圖。
題删定姪畫卷二首·其一
作者：孫覿
朝代：宋

筆下鑿開混沌，眼中見此崔嵬。
海上神鼇負出，天邊靈鷲飛來。
題删定姪畫卷二首·其二
作者：孫覿
朝代：宋

水邊兩鵠語時，山下一牛鳴地。
蒼梧翠竹森然，長與閑雲臥起。
題刪定姪畫卷次其韻
作者：孫覿
朝代：宋

青尖簇簇兩春山，翠壘峨峨十二鬟。
彷彿陽臺夢中見，試憑畫手駐君顔。
題吳生最樂軒
作者：孫覿
朝代：宋

曲徑通林樾，幽栖見草堂。
松雲春細細，山雨夜浪浪。
逐臭如聞鮑，吹虀若探湯。
平生爲善樂，應不羨濠梁。
題因闍黎静節軒二首·其一
作者：孫覿
朝代：宋

露葉纖纖翦綠瓊，三椽瀟灑竹間亭。
青蓮池上狻猊坐，碧玉壺中翡翠屏。
曉幌日移光破碎，夜窗風過響瓏玲。
何人暫脱紅塵履，一枕昏昏醉鼾醒。
題因闍黎静節軒二首·其二
作者：孫覿
朝代：宋

蒼雲十畝護禪扃，中有金仙不死庭。
邂逅種桃規作伴，蕭條對鶴兩忘形。
空華閃閃風中絮，浪蕊悠悠水上萍。
珍重此君真石友，歲寒不改自青青。
題妙覺寺壁
作者：孫覿
朝代：宋

葉底紅稀不見花，枝頭綠暗可藏雅。
春歸古殿蒼苔滿，一點籠燈隱絳紗。
題宜興閭邱令巢鳯亭二首·其一
作者：孫覿
朝代：宋

老仙躡兩鳧，自歌于蒍于。
千岑對隱几，萬竹繞直廬。
上有丹鳯穴，巢居插脩梧。
奇毛間五采，斕斑此英雛。
啾啾黄雀羣，百陋見一姝。
追風嚇六鷁，逐日墜九烏。
芝田有遺啄，握粟未可呼。
天池九萬里，一飛試南圖。
題宜興閭邱令巢鳯亭二首·其二
作者：孫覿
朝代：宋

少年有殊相，瓠白非臞儒。
三吳山水窟，見此紫鳯雛。
家無儋石儲，腹有萬卷書。
陳編踐芻狗，博具抵牧猪。
手持半段槍，伎癢始一呼。
倒海探龍頷，據地捋虎須。
有客持鈞樞，大書表其閭。
盛事傳不朽，畫入荆溪圖。
題德清縣舍松筠堂菊
作者：孫覿
朝代：宋

籬脚金花玉露團，枕叢寒蜨冷相看。
不隨桃李供春事，且伴松筠到歲寒。
題惠聲伯溪亭
作者：孫覿
朝代：宋

小檻大紅直欲然，喬林老翠自生煙。
雲蘿屬地青霞帔，雨筴填溝赤仄錢。
折柳貫魚初受釣，解龜挽酒看垂蓮。
便須秉燭追良夜，花減春歸又一年。
題李營邱畫
作者：孫覿
朝代：宋

酒膽乘酣思如湧，戲括枯筆爲此弄。
誰令堂上生楓樹，自是胸中有雲夢。
前山歷歷粲可數，淺瀨鱗鱗森欲動。
一嘯參差是故林，歸心已逐孤雲縱。
題楊令藏春塢三首·其一
作者：孫覿
朝代：宋

千歲鶴林仙，故家今尚存。
吟律破陰沍，扣絃召春温。
王母仍留核，韓郎爲染根。
暗香先到處，已返玉梅魂。
題楊令藏春塢三首·其三
作者：孫覿
朝代：宋

花發武陵源，水滿藍橋路。
人面相映紅，迎笑得崔護。
蜂蜨謾紛紛，尋春不知處。
時見一葉紅，相隨水東去。
題楊令藏春塢三首·其二
作者：孫覿
朝代：宋

汝陽紅槿帽，欲挽春風回。
不用寶刀截，試看羯鼓催。
玉樹日日新，金蓮步步開。
仍須覓春草，隨人處處來。
題瑯邪亭
作者：孫覿
朝代：宋

十里雲煙山繞郭，一川風雨樹參天。
漸看綠筍穿林出，已見新荷弄水圓。
逐客詎堪分竹使，疲氓正合用蒲鞭。
郡僚若得岑公孝，便欲燒香閉閤眠。
題硤江蕭氏庵二首·其一
作者：孫覿
朝代：宋

雪屋清如洗，雲崖翠作堆。
破扉風自掩，敗壁雨先頹。
野色初還柳，林香尚有梅。
滄江千萬頃，一鳥鏡中回。
題硤江蕭氏庵二首·其二
作者：孫覿
朝代：宋

雲逐歸心亂，山隨望眼賖。
疏林欹晚照，淺溜咽春沙。
客路三千過，僧窗一笑譁。
此生安稅駕，有地即爲家。
題臨川孝義寺壁二首·其一
作者：孫覿
朝代：宋

秋風嫋嫋轉庭梧，客夢初驚一鳥呼。
揀盡寒枝棲不穩，獨行殘夜影同孤。
題臨川孝義寺壁二首·其二
作者：孫覿
朝代：宋

孤城吹角五更風，笑語團圞一夢中。
戰格連雲家萬里，書憑黄犬若爲通。
題致思庵二首·其一
作者：孫覿
朝代：宋

草逕衝泥滑，松門隱霧深。
潛魚寒上窟，宿鳥暝投林。
風樹搖青冢，雲蘿倚碧潯。
禪翁蒙一衲，寂寞海潮音。
題致思庵二首·其二
作者：孫覿
朝代：宋

宿雨連村暗，春流隔隴分。
檣烏吟外見，城角定中聞。
石鼎涵蒼潤，銅爐湧翠芬。
明朝南北路，相望兩孤雲。
題范周士瀟湘圖
作者：孫覿
朝代：宋

平生千里目，遙寓紫翠間。
見此紙上語，照我胸中山。
泛泛水俱遠，悠悠雲共閑。
漁翁收晚釣，一棹醉中還。
題莫壽朋內翰所藏東坡畫枯木
作者：孫覿
朝代：宋

龍筋鶴骨老催頽，百尺脩圍折巨雷。
倦鵲飛來空百繞，踏枝不着又驚回。
題華蓋仙亭大松示柳道士
作者：孫覿
朝代：宋

繫舟古巴江，曳杖真仙亭。
金輿簇畫戟，玉几羅翠屏。
堂堂十八公，獨立霜中英。
魁然十圍大，蔭此一蓋青。
翹翹雲物外，坐閲秋蒂零。
道人依茅棟，蕙帳淒芳馨。
苓龜儻可見，長鑱斸青冥。
一食浣我腸，敗履插修翎。
題董令升待制朋谿
作者：孫覿
朝代：宋

先生谿上宅，華榜有殊稱。
已爲山作主，更與谿爲朋。
高甍俯流水，坐見南山稜。
濯髪雲破碎，湔衣雪崩騰。
老蟾駕月來，瀲灧一鏡升。
舉櫂擊空明，玉壺響春冰。
夜久羣動息，一嘯清風興。
手持修月斧，自控赤鯉乘。
題虎邱劍池二首·其一
作者：孫覿
朝代：宋

猘子齗齗老更狂，潭空百尺臥干將。
但令雷煥占牛斗，不用朱雲請尚方。
題虎邱劍池二首·其二
作者：孫覿
朝代：宋

神兵一躍幾千年，石底乖龍抱寶眠。
尚有玉川懷寸鐵，裁詩救月淚潺湲。
題谷隱二首·其一
作者：孫覿
朝代：宋

碧瘦峨千疊，清深漲一篙。
紅輕花似肉，綠細柳如繰。
句好無强對，神超有獨遨。
葦間青篛笠，彷彿見秦逃。
題谷隱二首·其二
作者：孫覿
朝代：宋

露濕芙蓉晚，風酣橘柚秋。
衣巾紅影亂，尊俎翠光流。
塵暗迷三馬，陽驕喘萬牛。
五湖煙雨裏，不繫有虛舟。
題象守坐嘯堂
作者：孫覿
朝代：宋

治國如烹鮮，馭民如牧羊。
薫狐蘆自焚，投鼠器必傷。
曹侯百世師，獄市寄全齊。
天下本無事，庸人勿擾之。
危機蹈潛弩，惡吏冠虓虎。
飛走豈不高，搖足墮網罟。
使君古太邱，妙割無全牛。
班春千騎曉，長嘯萬壑秋。
棠陰日轉午，風簷翠交舞。
問道舍蓋公，誦詩選何武。
渭水占熊羆，萬里笞羌夷。
試磨南山石，更草中興碑。
題鄒次魏青藜堂
作者：孫覿
朝代：宋

讀書非貴嗜，吾子喜欲迷。
十年費膏火，羣嘲笑書痴。
磊落載五車，望海無津涯。
雙瞳如秋月，一出照耀之。
冥搜理窟邃，妙解鋸屑霏。
胸中九雲夢，百怪見然犀。
拊枕出鴻寶，鑄金侔褭蹏。
神光發中夜，太乙秉青藜。
題隆上人墨梅花
作者：孫覿
朝代：宋

一枝插向釵頭見，千樹開時雪裏看。
慚愧道人三昧手，盡將春色寄豪端。
題靈巖五至堂
作者：孫覿
朝代：宋

老人昔記觀何處，白髪蒼顔只如故。
湛然不與生滅期，始信真心有常住。
公今忘物兼忘我，坎止留行無不可。
桑下了無三宿戀，壁間一坐九年過。
振履忽逐秋鴻往，浮杯又趁春潮上。
一片孤雲自在飛，不落人中去來想。
飲修仁茶
作者：孫覿
朝代：宋

煙雲吐長崖，風雨暗古縣。
竹輿赬兩肩，弛擔息微倦。
茗飲初一嘗，老父有芹獻。
幽姿絕媚嫵，著齒得瞑眩。
昏昏嗜睡翁，喚起風灑面。
亦有不平心，盡從毛孔散。
餘杭聞出師
作者：孫覿
朝代：宋

國蹙連羣盜，時危仗老臣。
分憂當北顧，請幸且東巡。
肘足儀三晉，創痍又一秦。
不眠聽野哭，愁殺路傍人。
餘杭道中觀何人家竹
作者：孫覿
朝代：宋

平生不省問寒温，見竹欣然便扣門。
我是此君風月主，不應便與俗人言。
餞瑩上人
作者：孫覿
朝代：宋

金地布時黄鶴下，化身現處赤烏來。
如今隻履西歸去，又見天花一葉開。
馬跡上冢遇大風雨書僧壁二首·其一
作者：孫覿
朝代：宋

松竹騷騷繞舍鳴，沙頭一夜連雨明。
衝泥裹飯澆新冢，野哭干霄共一聲。
馬跡上冢遇大風雨書僧壁二首·其二
作者：孫覿
朝代：宋

白帢排肩上冢歸，饑烏攫肉紙錢飛。
東家已改清明節，一點炊煙上翠微。
魏江道上得小庵解裝小愒
作者：孫覿
朝代：宋

老柳當門翠十尋，桑麻一曲窈然深。
蒼苔滿地無人掃，只有酴醿一架陰。
魯國太夫人文氏挽詞三首·其一
作者：孫覿
朝代：宋

席寵千齡盛，疏榮一品尊。
魏公丞相婦，潞國太師孫。
連騎珂鳴里，交柯戟擁門。
平生種玉手，盡室滿瑤琨。
魯國太夫人文氏挽詞三首·其三
作者：孫覿
朝代：宋

鼎餗羞嘉饗，溪毛薦德馨。
來符虺蛇夢，去囁鳯凰翎。
盛事垂千載，華年閲九齡。
凄凉便塵迹，柏壟自青青。
魯國太夫人文氏挽詞三首·其二
作者：孫覿
朝代：宋

移孝繄慈母，遺忠有世臣。
挺身安國步，抗節犯戎塵。
錫壤開東魯，持樞拱北辰。
寧須待彤筆，詔墨在絲綸。
黄州使君朝議惠公挽詞
作者：孫覿
朝代：宋

墨榜書名萬口傳，著鞭爭看祖生先。
一揮禮樂三千字，獨擅文章二百年。
晚得朱輪今老矣，生存華屋尚依然。
故交掩袂追疇昔，一劍空留宰樹邊。
齊雲樓
作者：孫覿
朝代：宋

他日羣偷窺撲滿，旱時遣患識金仙。
頹基尚带三江水，故苑今隨一炬煙。
駒隙未過人換世，棠陰不剪樹參天。
從今免被元龍笑，茅屋三間蔽采椽。
龜潭三首·其一
作者：孫覿
朝代：宋

埋没榛蕪不記年，穿雲絡石自濺濺。
柳州莫作愚谿對，乞與佳名到處傳。
龜潭三首·其三
作者：孫覿
朝代：宋

山空水浄竹娟娟，玉礫金沙自炯然。
宿鷺驚窺潭底日，潛魚翻動水中天。
龜潭三首·其二
作者：孫覿
朝代：宋

蒔竹流泉占一邱，倚筇盡日看游鯈。
崎嶇好事無人共，獨飲泉旁自獻酬。
龜潭二首·其一
作者：孫覿
朝代：宋

擺落攀緣斷，驅除磊磈平。
庭松敵老健，潭水伴孤清。
待月出時看，尋雲起處行。
相隨木上坐，徙倚到參横。
龜潭二首·其一
作者：孫覿
朝代：宋

真源閟仙扃，一綫下佛龕。
來從白馬洞，聚作烏龜潭。
觸石細瑟瑟，循除走涵涵。
漱齒類齧雪，湔衣真佩藍。
醉紅灑面醒，衰白照影慚。
延緣遂清景，拄策縱幽探。
龜潭二首·其一
作者：孫覿
朝代：宋

稚竹緣崖瘦，蒼藤翳樹昏。
野花渾少態，谷鳥自能言。
獨曳煙中策，來傾月下尊。
樂哉無與共，幽興在桑門。
龜潭二首·其一
作者：孫覿
朝代：宋

繞舍蒔蘭蓀，褰簾對竹君。
移床栖樾蔭，脫屣護苔紋。
釣影垂潭月，樵歌出嶺雲。
殷勤一瓢水，侑此井中芹。
龜潭二首·其二
作者：孫覿
朝代：宋

心空閑有味，境寂澹無營。
石鼎脹豕腹，幽幽暗泉鳴。
銅盤印鳥迹，漠漠微雲行。
起挽枝上紅，細傾榼中清。
提壺亦勸飲，布穀仍催耕。
悠然獨往願，一笑愜平生。
龜潭二首·其二
作者：孫覿
朝代：宋

投老一無取，遊空百不聞。
莫參東閣吏，恐汙北山文。
心定對止水，身閑臥白雲。
嗒然吾喪我，何意傲人羣。
龜潭二首·其二
作者：孫覿
朝代：宋

蝸舍三間小，龜泉一勺甘。
楞嚴渾不看，彌勒久同龕。
潭影千峰倒，雲梢萬木參。
巖花自無主，紅雨落毿毿。
龜潭二首·其二
作者：孫覿
朝代：宋

風漣細娟娟，月彩光瀰瀰。
庭空韻琴筑，故入幽人耳。
皓白有真色，澹泊非世味。
誰能聽蛙淫，喚汝作鼓吹。
龜潭守冢僧伐去大芭蕉種二松其上賦小詩記之二首·其一
作者：孫覿
朝代：宋

粲粲豐肌猶外好，便便大腹已中空。
故衣狼藉三秋雨，破扇飄搖一夜風。
龜潭守冢僧伐去大芭蕉種二松其上賦小詩記之二首·其二
作者：孫覿
朝代：宋

草亡木卒太匆匆，獨有髯龍在眼中。
雨折風吹終不死，霜根雪節貫青銅。
龜潭道中
作者：孫覿
朝代：宋

沙浄溪行好，煙消野望新。
數峰山戴雪，一曲塢藏春。
魚逐波間伴，禽藏葉底身。
柳邊春信動，眉目已津津。
丁晉公故第東池上作
作者：宋庠
朝代：宋

薛縣高臺已半傾，碧波遺甃自盈盈。
池蛙不辨興亡意，猶學當年鼓吹聲。
丁晋公故第东池上作
作者：宋庠
朝代：宋
体裁：七言绝句

薛县高台已半倾，碧波遗甃自盈盈。池蛙不辨兴亡意，犹学当年鼓吹声。
七夕三首
作者：宋庠
朝代：宋

一夕欢娱凤帐秋，晓天归驾待琼辀。银潢便是东西水，不独人间有御沟。紫宙风轻敛夕霏，露华应湿六铢衣。鹊桥贪问经年恨，不觉蛛丝减旧机。汉家猗殿敞云屏，青雀西来底有情。席上残桃犹可种，刘郎争奈不长生。
七夕三首·其一
作者：宋庠
朝代：宋
体裁：七言绝句

一夕欢娱凤帐秋，晓天归驾待琼辀。银潢便是东西水，不独人间有御沟。
七夕三首·其一
作者：宋庠
朝代：宋

一夕歡娛鳳帳秋，曉天歸駕待瓊輈。
銀潢便是東西水，不獨人間有御溝。
七夕三首·其三
作者：宋庠
朝代：宋
体裁：七言绝句

汉家猗殿敞云屏，青雀西来底有情。席上残桃犹可种，刘郎争奈不长生。
七夕三首·其三
作者：宋庠
朝代：宋

漢家猗殿敞雲屏，青雀西來底有情。
席上殘桃猶可種，劉郎爭奈不長生。
七夕三首·其二
作者：宋庠
朝代：宋

紫宙風輕斂夕霏，露華應濕六銖衣。
鵲橋貪問經年恨，不覺蛛絲減舊機。
七夕三首·其二
作者：宋庠
朝代：宋
体裁：七言绝句

紫宙风轻敛夕霏，露华应湿六铢衣。鹊桥贪问经年恨，不觉蛛丝减旧机。
三月晦日夜坐有感
作者：宋庠
朝代：宋
体裁：七言律诗

城头吹角乱昏鸦，坐敞空楼感岁华。遥电不知何处雨，狂风还送一年花。洛桥禊席随流水，箕岭仙巢倚暮霞。出处半生虽未决，归心常傍故侯瓜。
三月晦日夜坐有感
作者：宋庠
朝代：宋

城頭吹角亂昏鴉，坐敞空樓感歲華。
遥電不知何處雨，狂風還送一年花。
洛橋禊席隨流水，箕嶺仙巢倚暮霞。
出處半生雖未决，歸心常傍故侯瓜。
下元日扈跸朝拜景灵宫
作者：宋庠
朝代：宋

令月开真馆，宸游薄太霄。
躬行原庙礼，更作蕊宫朝。
宝扇森排羽，仙轮恍御飈。
霞觞浮桂液，琼馔荐芝苗。
日霁楼先晓，天深树不凋。
繁禧将浩劫，世世会杨寥。
下元日扈跸朝拜景灵宫
作者：宋庠
朝代：宋

令月开真馆，宸游薄太霄。躬行原庙礼，更作蕊宫朝。宝扇森排羽，仙轮恍御飙。霞觞浮桂液，琼馔荐芝苗。日霁楼先晓，天深树不凋。繁禧将浩劫，世世会杨寥。
下元日扈蹕朝拜景靈宮
作者：宋庠
朝代：宋

令月開真館，宸游薄太霄。
躬行原廟禮，更作蕊宮朝。
寶扇森排羽，仙輪恍御飈。
霞觴浮桂液，瓊饌薦芝苗。
日霽樓先曉，天深樹不凋。
繁禧將浩劫，世世會楊寥。
丑石
作者：宋庠
朝代：宋

磊落离幽壤，沈潜莫记年。支机形迥出，蕴玉势相连。空穴云犹抱，坳纹溜欲穿。虎蹲休怯射，羊叱待逢仙。峭拔希千仞，参差异一拳。讵闻轻宋璞，可要逐秦鞭。翠峙晴轩影，寒生晓槛烟。到公棋未胜，张颢印虚传。齐碣思閒馆，圯桥意旧编。何当成五色，鍊质补娲天。
丑石
作者：宋庠
朝代：宋

磊落离幽壤，沈潜莫记年。
支机形迥出，藴玉势相连。
空穴云犹抱，坳纹溜欲穿。
虎蹲休怯射，羊叱待逢仙。
峭拔希千仞，参差异一拳。
讵闻轻宋璞，可要逐秦鞭。
翠峙晴轩影，寒生晓槛烟。
到公棋未胜，张颢印虚传。
齐碣思閒馆，圯桥意旧编。
何当成五色，炼质补娲天。
世事
作者：宋庠
朝代：宋

世事悠悠未遽央，虚名真意两相忘。
休夸失马曾归塞，未省牵牛解服箱。
四客高风轻楚汉，五君新咏弃山王。
秋来数有渔樵梦，多在箕峰颍水旁。
世事
作者：宋庠
朝代：宋

世事悠悠未遽央，虚名真意两相忘。休誇失马曾归塞，未省牵牛解服箱。四客高风轻楚汉，五君新咏弃山王。秋来数有渔樵梦，多在箕峰颍水旁。
世事
作者：宋庠
朝代：宋

世事悠悠未遽央，虛名真意兩相忘。
休誇失馬曾歸塞，未省牽牛解服箱。
四客高風輕楚漢，五君新詠棄山王。
秋來數有漁樵夢，多在箕峰潁水旁。
东园池上书所见五首
作者：宋庠
朝代：宋

茅栋山楹抱曲池，孤怀终日此忘归。生平方寸无机械，庭下群鸥且莫飞。春馀池圃似郊村，吏散斜晖半府门。燕雀不知争底事，啁啾言语到黄昏。堂下溅溅水欲周，水清烟底见游鯈。主人不是无芳饵，此意从来信直钩。静岸无风敛夕霏，田田香叶满空地。戏鱼未必能知我，我自知鱼最乐时。雨洗神嵩绀黛凝，中天鸾鹤恣飞腾。更怜晚翠知人意，并入东楼第一层。
东园池上书所见五首·其一
作者：宋庠
朝代：宋

茅栋山楹抱曲池，孤怀终日此忘归。
生平方寸无机械，庭下羣鸥且莫飞。
东园池上书所见五首·其一
作者：宋庠
朝代：宋

茅栋山楹抱曲池，孤怀终日此忘归。生平方寸无机械，庭下群鸥且莫飞。
东园池上书所见五首·其三
作者：宋庠
朝代：宋
体裁：七言绝句

堂下溅溅水欲周，水清烟底见游鯈。主人不是无芳饵，此意从来信直钩。
东园池上书所见五首·其二
作者：宋庠
朝代：宋

春余池圃似郊村，吏散斜晖半府门。
燕雀不知争底事，啁啾言语到黄昏。
东园池上书所见五首·其二
作者：宋庠
朝代：宋

春馀池圃似郊村，吏散斜晖半府门。燕雀不知争底事，啁啾言语到黄昏。
东园池上书所见五首·其五
作者：宋庠
朝代：宋

雨洗神嵩绀黛凝，中天鸾鹤恣飞腾。
更怜晚翠知人意，併入东楼第一层。
东园池上书所见五首·其五
作者：宋庠
朝代：宋

雨洗神嵩绀黛凝，中天鸾鹤恣飞腾。更怜晚翠知人意，并入东楼第一层。
东园池上书所见五首·其四
作者：宋庠
朝代：宋
体裁：七言绝句

静岸无风敛夕霏，田田香叶满空地。戏鱼未必能知我，我自知鱼最乐时。
东方欲晓
作者：宋庠
朝代：宋

乌渴催宵漏，鸡鸣引曙光。山西河闇淡，天北斗低昂。银烛香犹烬，瑶琴冷未张。何须开宝鉴，容鬓定苍苍。
东方欲晓
作者：宋庠
朝代：宋

乌渴催宵漏，鸡鸣引曙光。
山西河闇淡，天北斗低昂。
银烛香犹烬，瑶琴冷未张。
何须开宝鑑，容鬓定苍苍。
中秋禁林对月
作者：宋庠
朝代：宋

素籥中分夜，祥蓂对满辰。千门迎皓彩，一气洗空轮。净失金釭影，寒生露掌津。仙京全是玉，佛界即成银。宫瓦收苍雾，天渊减翠沦。网珠聊借媚，纨扇枉迷真。爽籁通鳷鹊，斜光淡结邻。孤怀无晤赏，长啸待清晨。
中秋禁林对月
作者：宋庠
朝代：宋

素籥中分夜，祥蓂对满辰。
千门迎皓彩，一气洗空轮。
凈失金釭影，寒生露掌津。
仙京全是玉，佛界即成银。
宫瓦收苍雾，天渊减翠沦。
网珠聊借媚，纨扇枉迷真。
爽籁通鳷鹊，斜光淡结邻。
孤怀无晤赏，长啸待清晨。
中秋禁林對月
作者：宋庠
朝代：宋

素籥中分夜，祥蓂對滿辰。
千門迎皓彩，一氣洗空輪。
凈失金釭影，寒生露掌津。
仙京全是玉，佛界即成銀。
宮瓦收蒼霧，天淵減翠淪。
網珠聊借媚，紈扇枉迷真。
爽籟通鳷鵲，斜光淡結鄰。
孤懷無晤賞，長嘯待清晨。
临春水
作者：宋庠
朝代：宋

尽日临春水，非关问要津。舟行鱼避楫，岸坐草留人。香萼千红糁，苔花小翠鳞。已堪遗俗虑，何必擉江滨。
临春水
作者：宋庠
朝代：宋

尽日临春水，非关问要津。
舟行鱼避檝，岸坐草留人。
香萼千红糁，苔花小翠鳞。
已堪遗俗虑，何必擉江滨。
临秋三首
作者：宋庠
朝代：宋

兀坐临秋水，悠然到夕霏。莲丛经雨折，菰米待霜肥。有饵潜鳞出，无轩野鹤飞。驺呼且勿遽，更待月华归。素潦沙成岸，苍条柳映津。蝉休疑惜己，蜻去似猜人。绀幕随天远，琼钩伴月新。清风时一至，吹尽故缨尘。脱叶金霜罢，沧洲满目前。林风寒结籁，溪日晚留烟。独木横官彴，方苞入稻田。持麾更吏隐，殊觉主恩偏。
临秋三首·其一
作者：宋庠
朝代：宋
体裁：五言律诗

兀坐临秋水，悠然到夕霏。莲丛经雨折，菰米待霜肥。有饵潜鳞出，无轩野鹤飞。驺呼且勿遽，更待月华归。
临秋三首·其三
作者：宋庠
朝代：宋

脱叶金霜罢，沧洲满目前。林风寒结籁，溪日晚留烟。独木横官彴，方苞入稻田。持麾更吏隐，殊觉主恩偏。
临秋三首·其三
作者：宋庠
朝代：宋

脱叶金霜罢，沧洲满目前。
林风寒结籁，溪日晚留烟。
独木横官彴，方苞入稻田。
持麾更吏隠，殊觉主恩偏。
临秋三首·其二
作者：宋庠
朝代：宋
体裁：五言律诗

素潦沙成岸，苍条柳映津。蝉休疑惜己，蜻去似猜人。绀幕随天远，琼钩伴月新。清风时一至，吹尽故缨尘。
主荐后喧讼不已
作者：宋庠
朝代：宋
体裁：五言律诗

昔贲丘园聘，今嗟势利趋。何尝轻九九，自欲较铢铢。钩百劳筋败，朝三怒气粗。因声谢乡校，真赏愧非夫。
主薦後喧訟不已
作者：宋庠
朝代：宋

昔賁丘園聘，今嗟勢利趨。
何嘗輕九九，自欲較銖銖。
鉤百勞筋敗，朝三怒氣粗。
因聲謝鄉校，真賞愧非夫。
久客怀故里
作者：宋庠
朝代：宋
体裁：七言律诗

汉枌遗产接东陂，舒啸行吟失旧期。岭上孤猿惊别久，山中芳草怨归迟。鲋波希润宁堪待，龙断求丰忍自欺。负郭已荒金未佩，天涯浩叹满隆墀。
久客懷故里
作者：宋庠
朝代：宋

漢枌遺産接東陂，舒嘯行吟失舊期。
嶺上孤猿驚別久，山中芳草怨歸遲。
鮒波希潤寧堪待，龍斷求豐忍自欺。
負郭已荒金未佩，天涯浩歎滿隆墀。
九日南阳与诸公会
作者：宋庠
朝代：宋

憭慄霜华六幕空，丹萸成佩菊芬丛。香浮彭泽仙巾酒，影落龙山宴帽风。诗笔娱情真泣豆，舞腰回节更惊鸿。夕阳峣榭愁重顾，不见舂陵旧郁葱。
九日南阳与诸公会
作者：宋庠
朝代：宋

憭栗霜华六幕空，丹萸成佩菊芬丛。
香浮彭泽仙巾酒，影落龙山宴帽风。
诗笔娱情真泣豆，舞腰回节更惊鸿。
夕阳峣榭愁重顾，不见舂陵旧鬰葱。
九日南陽與諸公會
作者：宋庠
朝代：宋

憭慄霜華六幕空，丹萸成佩菊芬叢。
香浮彭澤仙巾酒，影落龍山宴帽風。
詩筆娛情真泣豆，舞腰回節更驚鴻。
夕陽嶢榭愁重顧，不見舂陵舊鬰葱。
习彦威
作者：宋庠
朝代：宋

四海习彦威，英英出江汉。高韵凌风翔，雕文夺星烂。感激阳秋辞，奸雄非所惮。蜀弱自为正，曹强乃名乱。阴忤柄臣意，飘然去恩馆。驱车自北门，四顾兴长叹。终焉谢病免，犹得为人半。缅矣身后名，临风寄悽惋。
习彦威
作者：宋庠
朝代：宋

四海习彦威，英英出江汉。
高韵凌风翔，雕文夺星烂。
感激阳秋辞，姦雄非所惮。
蜀弱自为正，曹强乃名乱。
阴忤柄臣意，飘然去恩馆。
驱车自北门，四顾兴长叹。
终焉谢病免，犹得为人半。
缅矣身后名，临风寄悽惋。
书楼
作者：宋庠
朝代：宋

䡾䡾雕甍傍九衢，藻扃无复蕊函书。徘徊尚有飞轩月，不把孤光照碧疏。
书楼
作者：宋庠
朝代：宋

䡾䡾雕甍傍九衢，藻扃无復蕊函书。
徘徊尚有飞轩月，不把孤光照碧疏。
乾興詔罷自詠
作者：宋庠
朝代：宋

忍當昭世卧隆中，西笑無謀始諱窮。
鷗散海邊漁事廢，炙殘京口客盤空。
鄉魂怨曉虛爲蝶，頭葆悲秋不後蓬。
欲把遺編論興廢，諸儒爭奈喜嘲雄。
二月社日到都門見花卉初發
作者：宋庠
朝代：宋

走馬東來冒驛塵，今年重識帝城春。
自憐已作衰翁態，苑樹宮花笑殺人。
二月社日到都门见花卉初发
作者：宋庠
朝代：宋
体裁：七言绝句

走马东来冒驿尘，今年重识帝城春。自怜已作衰翁态，苑树宫花笑杀人。
五鼓度洛水謁九龍祠禱雨馬上作
作者：宋庠
朝代：宋

跨陌津橋十里亭，前騶橫絕犯嚴更。
銀河蕩漾斜垂地，瑶斗闌干倒倚城。
苑闊樹頭迷闕影，川長烟外認灘聲。
農疇閔雨心祈切，上盡叢祠日未明。
五鼓度洛水谒九龙祠祷雨马上作
作者：宋庠
朝代：宋
体裁：七言律诗

跨陌津桥十里亭，前驺横绝犯严更。银河荡漾斜垂地，瑶斗阑干倒倚城。苑阔树头迷阙影，川长烟外认滩声。农畴闵雨心祈切，上尽丛祠日未明。
京师故僚以余退居近畿数赐存问因叙怀自感
作者：宋庠
朝代：宋

多年京洛寓灵台，贪见三山缥帙开。野鹤据轩真冒禄，跛䍧生奥苦为灾。茂陵养疾愔愔骨，庄室刳心寂寂灰。南鄙孤城非灞岸，欲乘春气望瑶魁。
京师故僚以余退居近畿数赐存问因叙怀自感
作者：宋庠
朝代：宋
体裁：七言律诗

多年京洛寓灵台，贪见三山缥帙开。野鹤据轩真冒禄，跛牂生奥苦为灾。茂陵养疾愔愔骨，庄室刳心寂寂灰。南鄙孤城非灞岸，欲乘春气望瑶魁。
京师故僚以余退居近畿数赐存问因叙怀自感
作者：宋庠
朝代：宋

病余颇厌肉，欣得僧庐蔬。
僧窗亦明洁，可以观我书。
弟兄冷相对，因着柏酒醉。
酹余欲拈笔，状乃尔狼狈。
我老固有素，未至形苶具。
其事故可知，宁復论年数。
阿连吾语汝，我计当何取。
学道既无成，何如事农圃。
京师故僚以余退居近畿数赐存问因叙怀自感
作者：宋庠
朝代：宋

病馀颇厌肉，欣得僧庐蔬。僧窗亦明洁，可以观我书。弟兄冷相对，因著柏酒醉。酹馀欲拈笔，状乃尔狼狈。我老固有素，未至形苶具。其事故可知，宁复论年数。阿连吾语汝，我计当何取。学道既无成，何如事农圃。
京師故僚以余退居近畿數賜存問因敘懷自感
作者：宋庠
朝代：宋

多年京洛寓靈臺，貪見三山縹帙開。
野鶴據軒真冒祿，跛䍧生奧苦爲災。
茂陵養疾愔愔骨，莊室刳心寂寂灰。
南鄙孤城非灞岸，欲乘春氣望瑶魁。
京師故僚以余退居近畿數賜存問因敘懷自感
作者：宋庠
朝代：宋

病餘頗厭肉，欣得僧廬蔬。
僧窗亦明潔，可以觀我書。
弟兄冷相對，因著柏酒醉。
酹餘欲拈筆，狀乃爾狼狽。
我老固有素，未至形苶具。
其事故可知，寧復論年數。
阿連吾語汝，我計當何取。
學道既無成，何如事農圃。
人日
作者：宋庠
朝代：宋

阳律初回七日春，谁将灵品占佳辰。镂金剪綵空迎福，无奈牛羊已胜人。
人日
作者：宋庠
朝代：宋

阳律初回七日春，谁将灵品占佳辰。
镂金翦綵空迎福，无奈牛羊已胜人。
人日
作者：宋庠
朝代：宋

陽律初回七日春，誰將靈品占佳辰。
鏤金翦綵空迎福，無奈牛羊已勝人。
今日棋軒風爽天休可紆步無以簿領爲解兼戲成短章
作者：宋庠
朝代：宋

不肯歸休本俗才，癡兒了事太悠哉。
勸君抽取文符手，且就凉軒鬭茗來。
今日棋轩风爽天休可纡步无以簿领为解兼戏成短章
作者：宋庠
朝代：宋
体裁：七言绝句

不肯归休本俗才，痴儿了事太悠哉。劝君抽取文符手，且就凉轩斗茗来。
从幸亲稼殿观新秧稻奏御
作者：宋庠
朝代：宋

宸扆尊农扈，滮池入禁廛。耨区周耜熟，分垡禹沟连。苒苒香塍色，油油瑞亩烟。弭灾消暴蟘，迎稔嘒鸣蝉。国伫曾孙稼，天临近署田。叨陪凝跸赏，惭乏梦鱼篇。
从幸亲稼殿观新秧稻奏御
作者：宋庠
朝代：宋

宸扆尊农扈，滮池入禁廛。
耨区周耜熟，分墢禹沟连。
苒苒香塍色，油油瑞亩烟。
弭灾消暴蟘，迎稔嘒鸣蝉。
国伫曾孙稼，天临近署田。
叨陪凝跸赏，惭乏梦鱼篇。
从幸仪凤阁观双竹奏御
作者：宋庠
朝代：宋
体裁：五言排律

曲密丛楹地，檀栾瑞植场。灵姿纷并秀，圆节俨相当。联景知宗茂，同根识干彊。翠浮睢苑日，寒待帝园霜。合响天供籁，分枝玉荐苍。即看蕃宝实，仪凤就徊翔。
从幸化诚殿观芝草奏御
作者：宋庠
朝代：宋

协气流羣卉，华芝茂禁庭。
蟺蜎蔽珍构，囷蠢合祥经。
霞彩滋琼理，云葩矗盖形。
周仁惭道苇，尧德让阶蓂。
被曲宸章烂，传芳信策青。
从臣叨寓目，欢意浃三灵。
从幸化诚殿观芝草奏御
作者：宋庠
朝代：宋

协气流群卉，华芝茂禁庭。蟺蜎蔽珍搆，囷蠢合祥经。霞彩滋琼理，云葩矗盖形。周仁惭道苇，尧德让阶蓂。被曲宸章烂，传芳信策青。从臣叨寓目，欢意浃三灵。
从幸翠芳亭观橙
作者：宋庠
朝代：宋

秘苑羣芳歇，仙橙瑞实黄。
根非淮枳变，味冠禹苞尝。
宫掌遥分露，卿云别护霜。
金垂枝杪重，星隠叶中光。
土效无偏色，天吹不断香。
临观回羽葆，交荐伫瑶觞。
给客谁矜蜀，论都谩记穰。
尧仁均异赐，休气满簪裳。
从幸翠芳亭观橙
作者：宋庠
朝代：宋

秘苑群芳歇，仙橙瑞实黄。根非淮枳变，味冠禹苞尝。宫掌遥分露，卿云别护霜。金垂枝杪重，星隐叶中光。土效无偏色，天吹不断香。临观回羽葆，交荐伫瑶觞。给客谁矜蜀，论都谩记穰。尧仁均异赐，休气满簪裳。
从幸飞山教场阅武奏御
作者：宋庠
朝代：宋

武节遵时训，神镳御素秋。天风扫阊阖，星气射旄头。士肃先庚令，民欢载路讴。雷车翻蔺石，虻矢裂熊侯。旌首疏千队，金声勒万驺。较能观树槊，超力赏亭楼。爽气生威武，皇欢入宴羞。垂绅参注靺，凯乐间鸣球。云梦谁夸猎，岐阳枉议蒐。欲知神武世，七德共凝猷。
从幸飞山教场阅武奏御
作者：宋庠
朝代：宋

武节遵时训，神镳御素秋。
天风扫阊阖，星气射旄头。
士肃先庚令，民欢载路讴。
雷车翻蔺石，蝱矢裂熊侯。
旍首疏千队，金声勒万驺。
较能观树槊，超力赏亭楼。
爽气生威武，皇欢入宴羞。
垂绅参注靺，凯乐间鸣球。
云梦谁夸猎，岐阳枉议蒐。
欲知神武世，七德共凝猷。
从猎晚归马上默成奉呈承旨端明王学士
作者：宋庠
朝代：宋

天子乘冬校猎回，鈎陈平野转瑶魁。
万蹄未暮先追日，迭鼓非春已作雷。
得儁风毛随禁仗，犒勤霞液出仙杯。
词臣定有长杨赋，翰墨能销几许才。
从猎晚归马上默成奉呈承旨端明王学士
作者：宋庠
朝代：宋

天子乘冬校猎回，钩陈平野转瑶魁。万蹄未暮先追日，叠鼓非春已作雷。得俊风毛随禁仗，犒勤霞液出仙杯。词臣定有长杨赋，翰墨能销几许才。
代书寄奉宁枢密直谏议学士
作者：宋庠
朝代：宋

故秋尝假道，倏忽改芳年。三叠黄河上，千花白发边。冰消牛口渡，山绿虎牢天。东望无人会，荥阳太守贤。
代书寄奉宁枢密直谏议学士
作者：宋庠
朝代：宋

故秋尝假道，倏忽改芳年。
三迭黄河上，千花白髮边。
冰消牛口渡，山绿虎牢天。
东望无人会，荥阳太守贤。
代書寄奉寧樞密直諫議學士
作者：宋庠
朝代：宋

故秋嘗假道，倏忽改芳年。
三疊黄河上，千花白髮邊。
冰消牛口渡，山綠虎牢天。
東望無人會，滎陽太守賢。
仲微殿丞以余多难退居洊贻诲问復缄新什以勉病躯扶力牵课聊抒谢恳
作者：宋庠
朝代：宋

朴遬参邦彦，幽忧负主恩。
投身采樵路，脱籍上车门。
病肘垂杨老，尘眸覆鑑昏。
于陵三咽味，楚泽九升魂。
喘甚吴牛惫，名非卫鹤尊。
箪瓢舍桑客，井臼寄孥村。
引重繄心照，衔哀託涕痕。
余生何足问，姑学牧鸡豚。
仲微殿丞以余多难退居荐贻诲问复缄新什以勉病躯扶力牵课聊抒谢恳
作者：宋庠
朝代：宋

朴遬参邦彦，幽忧负主恩。投身采樵路，脱籍上车门。病肘垂杨老，尘眸覆鉴昏。于陵三咽味，楚泽九升魂。喘甚吴牛惫，名非卫鹤尊。箪瓢舍桑客，井臼寄孥村。引重繄心照，衔哀托涕痕。馀生何足问，姑学牧鸡豚。
仲微殿丞以余多難退居洊貽誨問復緘新什以勉病軀扶力牽課聊抒謝懇
作者：宋庠
朝代：宋

樸遬參邦彥，幽憂負主恩。
投身采樵路，脫籍上車門。
病肘垂楊老，塵眸覆鑑昏。
於陵三咽味，楚澤九升魂。
喘甚吳牛憊，名非衛鶴尊。
簞瓢舍桑客，井臼寄孥村。
引重繄心照，銜哀託涕痕。
餘生何足問，姑學牧雞豚。
休日
作者：宋庠
朝代：宋

弥旬出沐道山头，僦庑萧萧避俊游。
枉是胸中无块垒，可能皮裏有阳秋。
驾车款段惭乡品，託乘鸱夷笑客愁。
曲突无烟宾坐冷，时闻庭雀一啁啾。
休日
作者：宋庠
朝代：宋

弥旬出沐道山头，僦庑萧萧避俊游。枉是胸中无块垒，可能皮里有阳秋。驾车款段惭乡品，托乘鸱夷笑客愁。曲突无烟宾坐冷，时闻庭雀一啁啾。
休日
作者：宋庠
朝代：宋

彌旬出沐道山頭，僦廡蕭蕭避俊游。
枉是胸中無塊壘，可能皮裏有陽秋。
駕車款段慚鄉品，託乘鴟夷笑客愁。
曲突無烟賓坐冷，時聞庭雀一啁啾。
伤死马
作者：宋庠
朝代：宋

辨道曾资智，嘶风忽绝音。故蹄休践雪，朽骨讵酬金。附尾谗蝇散，投鞍啮鼠侵。弃帷宜一报，尽力有前箴。
伤死马
作者：宋庠
朝代：宋

辨道曾资智，嘶风忽绝音。
故蹄休践雪，朽骨讵酬金。
附尾谗蝇散，投鞍嚙鼠侵。
弃帷宜一报，尽力有前箴。
余卧病畿邑御史王君假守潭楚道出于舍下特見存訪且尋先子之舊欽承風儀因爲詩抒感云
作者：宋庠
朝代：宋

病客卧窮里，衡扉掩殘春。
隳官道家藏，竄跡農廛民。
朝羅噪饑雀，暮席流芳塵。
尸居怳踰歲，踵息動彌旬。
忽訝絳鞲隸，傳呼越郊畛。
蹀躞千餘騎，雍容兩朱輪。
言是楚邦守，來過安邑貧。
固宜辨貴棄，乃爾存艱辛。
此道古爲重，餘風今已淪。
物色認平素，載言接慇懃。
始悟先子舊，早篤嘗僚親。
孤心極摧櫓，感涕浩盈巾。
追念舞勺歲，已識棲鸞人。
師筵奉函席，學舍操書筠。
童牙自忘醜，詩鉢或娛賓。
公時摛句賞，謂是天麒麟。
親擘彩牋贈，勉我期日新。
汝南丏題品，有道定人倫。
自爾一暌剌，中年嬰世紛。
天聖紹休緒，頓網橫無垠。
鸞鵠不藏翼，虯蝸無遁鱗。
余時濫隗始，驤首摩蒼旻。
司徒揖元叔，天子第平津。
甲科廷尉屬，再命宮坊臣。
黄香入東觀，賈誼過西秦。
紬繹金匱室，珥彤瑶水濱。
登瀛識褚馬，頌漢希淵雲。
一朝泣風樹，九死存餘焄。
中都索米後，老圃種瓜辰。
惠然下車揖，高義傾前聞。
却計髧髦日，二紀如逡巡。
今形雖隠几，昔訓尚銘紳。
丈人篤求舊，偷俗將還淳。
湘水澹蒼野，衡峰凌紫氛。
澤節首南夏，瑶魁瞻邃宸。
戀闕魏公子，弔賢楚靈均。
公懷佐時略，宜樹光朝勳。
奚爲遠問俗，惜此徒傷神。
宣室懋清問，華光欽寶鄰。
行行愛玉體，趨節竚來臻。
余卧病畿邑御史王君假守潭楚道出于舍下特见存访且寻先子之旧钦承风仪因为诗抒感云
作者：宋庠
朝代：宋

病客卧穷里，衡扉掩残春。
隳官道家藏，窜迹农廛民。
朝罗噪饥雀，暮席流芳尘。
尸居怳踰岁，踵息动弥旬。
忽讶绛鞲隶，传呼越郊畛。
蹀躞千余骑，雍容两朱轮。
言是楚邦守，来过安邑贫。
固宜辨贵弃，乃尔存艰辛。
此道古为重，余风今已沦。
物色认平素，载言接慇懃。
始悟先子旧，早笃尝僚亲。
孤心极摧橹，感涕浩盈巾。
追念舞勺岁，已识栖鸾人。
师筵奉函席，学舍操书筠。
童牙自忘丑，诗钵或娱宾。
公时摛句赏，谓是天麒麟。
亲擘彩笺赠，勉我期日新。
汝南丏题品，有道定人伦。
自尔一暌剌，中年婴世纷。
天圣绍休绪，顿网横无垠。
鸾鹄不藏翼，虬蜗无遁鳞。
余时滥隗始，骧首摩苍旻。
司徒揖元叔，天子第平津。
甲科廷尉属，再命宫坊臣。
黄香入东观，贾谊过西秦。
紬绎金匮室，珥彤瑶水滨。
登瀛识褚马，颂汉希渊云。
一朝泣风树，九死存余焄。
中都索米后，老圃种瓜辰。
惠然下车揖，高义倾前闻。
却计髧髦日，二纪如逡巡。
今形虽隠几，昔训尚铭绅。
丈人笃求旧，偷俗将还淳。
湘水澹苍野，衡峰凌紫氛。
泽节首南夏，瑶魁瞻邃宸。
恋阙魏公子，弔贤楚灵均。
公怀佐时略，宜树光朝勋。
奚为远问俗，惜此徒伤神。
宣室懋清问，华光钦宝邻。
行行爱玉体，趋节竚来臻。
余卧病畿邑御史王君假守潭楚道出于舍下特见存访且寻先子之旧钦承风仪因为诗抒感云
作者：宋庠
朝代：宋

病客卧穷里，衡扉掩残春。隳官道家藏，窜迹农廛民。朝罗噪饥雀，暮席流芳尘。尸居恍踰岁，踵息动弥旬。忽讶绛鞲隶，传呼越郊畛。蹀躞千馀骑，雍容两朱轮。言是楚邦守，来过安邑贫。固宜辨贵弃，乃尔存艰辛。此道古为重，馀风今已沦。物色认平素，载言接慇勤。始悟先子旧，早笃尝僚亲。孤心极摧橹，感涕浩盈巾。追念舞勺岁，已识栖鸾人。师筵奉函席，学舍操书筠。童牙自忘丑，诗钵或娱宾。公时摛句赏，谓是天麒麟。亲擘彩笺赠，勉我期日新。汝南丏题品，有道定人伦。自尔一暌剌，中年婴世纷。天圣绍休绪，顿网横无垠。鸾鹄不藏翼，虬蜗无遁鳞。余时滥隗始，骧首摩苍旻。司徒揖元叔，天子第平津。甲科廷尉属，再命宫坊臣。黄香入东观，贾谊过西秦。紬绎金匮室，珥彤瑶水滨。登瀛识褚马，颂汉希渊云。一朝泣风树，九死存馀焄。中都索米后，老圃种瓜辰。惠然下车揖，高义倾前闻。却计髧髦日，二纪如逡巡。今形虽隐几，昔训尚铭绅。丈人笃求旧，偷俗将还淳。湘水澹苍野，衡峰凌紫氛。泽节首南夏，瑶魁瞻邃宸。恋阙魏公子，吊贤楚灵均。公怀佐时略，宜树光朝勋。奚为远问俗，惜此徒伤神。宣室懋清问，华光钦宝邻。行行爱玉体，趋节伫来臻。
佛岭
作者：宋庠
朝代：宋

凤谷掩西岭，鹫宫联四陬。
山晴岩独雾，林暑涧常秋。
风御疏清磬，云柯抱晚楼。
琼芝徧诸崦，岁暮傥来游。
佛岭
作者：宋庠
朝代：宋

凤谷掩西岭，鹫宫联四陬。山晴岩独雾，林暑涧常秋。风御疏清磬，云柯抱晚楼。琼芝遍诸崦，岁暮傥来游。
佛嶺
作者：宋庠
朝代：宋

鳳谷掩西嶺，鷲宮聯四陬。
山晴巖獨霧，林暑澗常秋。
風御疏清磬，雲柯抱晚樓。
瓊芝徧諸崦，歲暮儻來游。
侍宴集英殿因过学士院旧庐有感
作者：宋庠
朝代：宋

昔日金门署，重来素发臣。故词多削藁，前诫尚铭绅。宝翰馀龛锁，仙山晦壁尘。更怜温室树，颜色老于人。
侍宴集英殿因过学士院旧庐有感
作者：宋庠
朝代：宋

昔日金门署，重来素髮臣。
故词多削藁，前诫尚铭绅。
宝翰余龛锁，仙山晦壁尘。
更怜温室树，颜色老于人。
侍宴集英殿因過學士院舊廬有感
作者：宋庠
朝代：宋

昔日金門署，重來素髮臣。
故詞多削藁，前誡尚銘紳。
寶翰餘龕鎖，仙山晦壁塵。
更憐溫室樹，顔色老于人。
候月台
作者：宋庠
朝代：宋
体裁：五言律诗

平昔词林伯，尝为右辅来。庾公偏爱月，薛县未倾台。镵石云根断，临波水腹开。良宵时弭盖，方信谢庄才。
候月臺
作者：宋庠
朝代：宋

平昔詞林伯，嘗爲右輔來。
庾公偏愛月，薛縣未傾臺。
鑱石雲根斷，臨波水腹開。
良宵時弭蓋，方信謝莊才。
偶觀竹林七賢畫像
作者：宋庠
朝代：宋

七子高風拂混茫，丹青遺影尚琳琅。
山王偶爾兼榮遇，不得延年贈短章。
偶观竹林七贤画像
作者：宋庠
朝代：宋
体裁：七言绝句

七子高风拂混茫，丹青遗影尚琳琅。山王偶尔兼荣遇，不得延年赠短章。
傷死馬
作者：宋庠
朝代：宋

辨道曾資智，嘶風忽絕音。
故蹄休踐雪，朽骨詎酬金。
附尾讒蠅散，投鞍嚙鼠侵。
棄帷宜一報，盡力有前箴。
僦庐僻远因畜鸣鸡为入谒之候岁久驯狎其信如一因成短咏
作者：宋庠
朝代：宋
体裁：七言绝句

唳鹤啼乌隔斗城，喈喈辛苦报朝缨。僦庐不识端门漏，长愧东窗第一声。
僦廬僻遠因畜鳴雞爲入謁之候歲久馴狎其信如一因成短詠
作者：宋庠
朝代：宋

唳鶴啼烏隔斗城，喈喈辛苦報朝纓。
僦廬不識端門漏，長愧東窗第一聲。
元会观礼呈仆射相国吕公
作者：宋庠
朝代：宋

乾历端辰启，王庭庆礼昭。虞篇五端辑，汉句九宾朝。物象开苍陆，声明薄绛霄。寒依朱燎尽，春入綵旗遥。舞翟凌干密，蟠螭压陛骄。晨光生剑佩，和气引咸韶。宝极瞻垂衮，星阶集珥貂。班时先正夏，拜祝故尊尧。山献称觞寿，雷传浃宇谣。燕需云布象，恩沥斗回杓。任土虔方骋，居乡列瑞条。须知容典盛，画一赖曹萧。
元会观礼呈仆射相国吕公
作者：宋庠
朝代：宋

干历端辰启，王庭庆礼昭。
虞篇五端辑，汉句九宾朝。
物象开苍陆，声明薄绛霄。
寒依朱燎尽，春入綵旗遥。
舞翟凌干密，蟠螭压陛骄。
晨光生剑佩，和气引咸韶。
宝极瞻垂衮，星阶集珥貂。
班时先正夏，拜祝故尊尧。
山献称觞寿，雷传浃宇谣。
燕需云布象，恩沥斗回杓。
任土虔方骋，居乡列瑞条。
须知容典盛，画一頼曹萧。
元會觀禮呈僕射相國呂公
作者：宋庠
朝代：宋

乾歷端辰啟，王庭慶禮昭。
虞篇五端輯，漢句九賓朝。
物象開蒼陸，聲明薄絳霄。
寒依朱燎盡，春入綵旗遥。
舞翟凌干密，蟠螭壓陛驕。
晨光生劍珮，和氣引咸韶。
寶極瞻垂衮，星階集珥貂。
班時先正夏，拜祝故尊堯。
山獻稱觴壽，雷傳浹宇謠。
燕需雲布象，恩瀝斗回杓。
任土虔方騁，居鄉列瑞條。
須知容典盛，畫一頼曹蕭。
入朝感旧
作者：宋庠
朝代：宋

二纪便蕃冒主恩，归来荣感两惊魂。
昌辰尽见羣龙出，急景俱随骇驷奔。
史册褒贤空汗竹，山丘余泣已陈根。
此身不减灵光殿，遗老班中岿独存。
入朝感旧
作者：宋庠
朝代：宋

二纪便蕃冒主恩，归来荣感两惊魂。昌辰尽见群龙出，急景俱随骇驷奔。史册褒贤空汗竹，山丘馀泣已陈根。此身不减灵光殿，遗老班中岿独存。
入朝感舊
作者：宋庠
朝代：宋

二紀便蕃冒主恩，歸來榮感兩驚魂。
昌辰盡見羣龍出，急景俱隨駭駟奔。
史冊褒賢空汗竹，山丘餘泣已陳根。
此身不減靈光殿，遺老班中巋獨存。
入謁馬上作
作者：宋庠
朝代：宋

殘月鼕鼓喧，中衢幰輪鶩。
九關忽洞闢，萬蓋黕雲布。
燭亂建章星，塵迷華陰霧。
車幅避鳴騶，鑾音聽朝御。
嗟予亦何爲，簉此珍羣羽。
野鶴載軒愁，狂狙裹衣怒。
肅穆未央朝，蹣跚壽陵步。
人生固有志，躁靜各成趣。
生當伏農畎，乃爾汙賢路。
峨弁束蓬顛，吞腥滿饑嗉。
樂育過阿陵，增裨乏塵露。
徒懷一割志，但恐流芳暮。
且復竢逡巡，南山有場圃。
入謁馬羸不進
作者：宋庠
朝代：宋

上路傳呼萬轂流，羸驂踏月五更愁。
城門爭道無因入，始恨車前欠八騶。
入谒马上作
作者：宋庠
朝代：宋

残月冬鼓喧，中衢幰轮鹜。
九关忽洞闢，万盖黕云布。
烛乱建章星，尘迷华阴雾。
车幅避鸣驺，銮音听朝御。
嗟予亦何为，簉此珍羣羽。
野鹤载轩愁，狂狙裹衣怒。
肃穆未央朝，蹒跚寿陵步。
人生固有志，躁静各成趣。
生当伏农畎，乃尔污贤路。
峨弁束蓬颠，吞腥满饥嗉。
乐育过阿陵，增裨乏尘露。
徒怀一割志，但恐流芳暮。
且復竢逡巡，南山有场圃。
入谒马上作
作者：宋庠
朝代：宋

残月鼕鼓喧，中衢幰轮鹜。九关忽洞辟，万盖黕云布。烛乱建章星，尘迷华阴雾。车幅避鸣驺，銮音听朝御。嗟予亦何为，簉此珍群羽。野鹤载轩愁，狂狙裹衣怒。肃穆未央朝，蹒跚寿陵步。人生固有志，躁静各成趣。生当伏农畎，乃尔污贤路。峨弁束蓬颠，吞腥满饥嗉。乐育过阿陵，增裨乏尘露。徒怀一割志，但恐流芳暮。且复俟逡巡，南山有场圃。
入谒马羸不进
作者：宋庠
朝代：宋
体裁：七言绝句

上路传呼万毂流，羸骖踏月五更愁。城门争道无因入，始恨车前欠八驺。
关外
作者：宋庠
朝代：宋
体裁：五言律诗

关外峥嵘岁，河边寂寞洲。寒云能不雨，高柳强先秋。野静狐狸出，沙长雁鹜留。登临虽信美，无赋可销忧。
再到小园见落花有感
作者：宋庠
朝代：宋

雨馀春色太匆匆，已有残英满地红。先落后开应定分，一般迟日一般风。急雨前旬滞客筵，群葩何事亦翩翩。风长日暖东君醉，无限宫娃失翠钿。
再到小园见落花有感·其一
作者：宋庠
朝代：宋

雨余春色太匆匆，已有残英满地红。
先落后开应定分，一般迟日一般风。
再到小园见落花有感·其一
作者：宋庠
朝代：宋

雨馀春色太匆匆，已有残英满地红。先落后开应定分，一般迟日一般风。
再到小园见落花有感·其二
作者：宋庠
朝代：宋

急雨前旬滞客筵，羣葩何事亦翩翩。
风长日暖东君醉，无限宫娃失翠钿。
再到小园见落花有感·其二
作者：宋庠
朝代：宋

急雨前旬滞客筵，群葩何事亦翩翩。风长日暖东君醉，无限宫娃失翠钿。
再到小園見落花有感·其一
作者：宋庠
朝代：宋

雨餘春色太匆匆，已有殘英滿地紅。
先落後開應定分，一般遲日一般風。
再到小園見落花有感·其二
作者：宋庠
朝代：宋

急雨前旬滯客筵，羣葩何事亦翩翩。
風長日暖東君醉，無限宮娃失翠鈿。
再經行慶
作者：宋庠
朝代：宋

行李纔踰鄭，關門已及周。
山支抱鞏合，洛尾貫河流。
驛騎迎朱轂，封人訝白頭。
往來何太數，慚恨見嵩丘。
再经行庆
作者：宋庠
朝代：宋

行李才踰郑，关门已及周。山支抱巩合，洛尾贯河流。驿骑迎朱毂，封人讶白头。往来何太数，惭恨见嵩丘。
再经行庆
作者：宋庠
朝代：宋

行李纔踰郑，关门已及周。
山支抱巩合，洛尾贯河流。
驿骑迎朱毂，封人讶白头。
往来何太数，惭恨见嵩丘。
再葺流杯亭兼得今翰林胡学士旧记石刻移置坐隅郡人以为宠
作者：宋庠
朝代：宋
体裁：七言绝句

重凿琼波弄酒船，翠珉英藻更相鲜。从兹春意无销歇，长似山阴癸丑年。
再葺流杯亭兼得今翰林胡學士舊記石刻移置坐隅郡人以爲寵
作者：宋庠
朝代：宋

重鑿瓊波弄酒船，翠珉英藻更相鮮。
從茲春意無銷歇，長似山陰癸丑年。
冒雨出省示同舍
作者：宋庠
朝代：宋
体裁：七言绝句

簇云丝雨共凄迷，红日应衔苑树西。陌上绛涂深几许，羸骖无锦可障泥。
冒雨出省示同舍
作者：宋庠
朝代：宋

簇雲絲雨共凄迷，紅日應銜苑樹西。
陌上絳塗深幾許，羸驂無錦可障泥。
冬至夜斋中不寐遥想郊丘盛礼二首
作者：宋庠
朝代：宋

阳郊陪礼忽三年，目想坛觚切绛烟。今夕纤萝还不动，百神应到紫宫前。两扶天御陟圆丘，璧月珠星拂綵旒。谁识从官兴感夜，卧听寒柝宿扬州。
冬至夜斋中不寐遥想郊丘盛礼二首·其一
作者：宋庠
朝代：宋
体裁：七言绝句

阳郊陪礼忽三年，目想坛觚切绛烟。今夕纤萝还不动，百神应到紫宫前。
冬至夜斋中不寐遥想郊丘盛礼二首·其二
作者：宋庠
朝代：宋
体裁：七言绝句

两扶天御陟圆丘，璧月珠星拂綵旒。谁识从官兴感夜，卧听寒柝宿扬州。
冬至夜齋中不寐遥想郊丘盛禮二首·其一
作者：宋庠
朝代：宋

陽郊陪禮忽三年，目想壇觚切絳烟。
今夕纖蘿還不動，百神應到紫宮前。
冬至夜齋中不寐遥想郊丘盛禮二首·其二
作者：宋庠
朝代：宋

兩扶天御陟圓丘，璧月珠星拂綵旒。
誰識從官興感夜，卧聽寒柝宿揚州。
冬至摄事南郊斋宫感怀作
作者：宋庠
朝代：宋

履至谨冬祀，摄职叨上公。洗心奉明诫，祗宿城南宫。芳岁正遒莫，熙阳殊未融。西郊淡颓景，北牖来朔风。骛野骋归兽，缘云号征鸿。夕坐无晤言，情条结深衷。自抚韦布陋，奚堪廊庙崇。观瞻动众目，局蹐愁我躬。自古经纬才，因势犹污隆。夔禹值虞奋，孔墨遭周穷。如何一介士，蔑著横草功。仰被天宇施，遂济人爵丰。较能劣涓？，荷宠踰华嵩。物理自非是，神鉴安可蒙。区区谢病志，终冀回天聪。
冬至摄事南郊斋宫感怀作
作者：宋庠
朝代：宋
体裁：古风

履至谨冬祀，摄职叨上公。洗心奉明诫，祗宿城南宫。芳岁正遒莫，熙阳殊未融。西郊淡颓景，北牖来朔风。骛野骋归兽，缘云号征鸿。夕坐无晤言，情条结深衷。自抚韦布陋，奚堪廊庙崇。观瞻动众目，局蹐愁我躬。自古经纬才，因势犹污隆。夔禹值虞奋，孔墨遭周穷。如何一介士，蔑著横草功。仰被天宇施，遂济人爵丰。较能劣涓�，荷宠踰华嵩。物理自非是，神鉴安可蒙。区区谢病志，终冀回天聪。
冬至摄事南郊斋宫感怀作
作者：宋庠
朝代：宋

履至谨冬祀，摄职叨上公。
洗心奉明诫，祗宿城南宫。
芳岁正遒莫，熙阳殊未融。
西郊淡颓景，北牖来朔风。
骛野骋归兽，缘云号征鸿。
夕坐无晤言，情条结深衷。
自抚韦布陋，奚堪廊庙崇。
观瞻动众目，跼蹐愁我躬。
自古经纬才，因势犹污隆。
夔禹值虞奋，孔墨遭周穷。
如何一介士，蔑着横草功。
仰被天宇施，遂济人爵丰。
较能劣涓𡏖，荷宠踰华嵩。
物理自非是，神鉴安可蒙。
区区谢病志，终冀回天聪。
冬至攝事南郊齋宮感懷作
作者：宋庠
朝代：宋

履至謹冬祀，攝職叨上公。
洗心奉明誡，祗宿城南宮。
芳歲正遒莫，熙陽殊未融。
西郊淡頹景，北牖來朔風。
騖野騁歸獸，緣雲號征鴻。
夕坐無晤言，情條結深衷。
自撫韋布陋，奚堪廊廟崇。
觀瞻動衆目，跼蹐愁我躬。
自古經緯才，因勢猶汙隆。
夔禹值虞奮，孔墨遭周窮。
如何一介士，蔑著橫草功。
仰被天宇施，遂濟人爵豐。
較能劣涓𡏖，荷寵踰華嵩。
物理自非是，神鑒安可蒙。
區區謝病志，終冀回天聰。
冬至觀兩宮盛禮奏御
作者：宋庠
朝代：宋

帝運姚華協，天元漢曆長。
三正來復旦，萬壽此稱觴。
洛宅均中景，塗山采舊章。
禮文窮竹素，歡意動梯航。
稷野茅聯位，軒筠縠向陽。
中天倚華闕，大火敞明堂。
交鎩髬髵隊，填街隠轔裝。
九關凝協氣，複道竚清光。
子事蒸蒸極，宸儀穆穆揚。
母慈尊莫二，君拜祉無疆。
飾喜仙園奏，薰空佛土香。
含飴先侑宴，襲衮始賓王。
䆗窱宮門狄，誰何陛楯郎。
長紳紛拱著，珍珮藹森璋。
樹次天開帟，儲恩斗具漿。
風烏迎細轉，霞燎儼相望。
辨御辰承蓋，呼鞭輦出房。
雲咸薄金石，星日上旂常。
逸綴朱干動，多儀的馬驤。
麟題公有姓，鷺羽客分行。
上宰陳瑶爵，黎賢抃繡裳。
祈齡後天老，介福委山穰。
翼翼心同竭，渠渠澤載霶。
詩弦滿坑谷，庖味益圓方。
盛掩鈞臺舊，儀高魯觀祥。
深仁跂喙逮，嘉唱股肱良。
茨夏隨天步，魚龍屏戲場。
晏溫澄象緯，滲漉暨要荒。
瑞典精銷祲，塗歌聖擇狂。
樵蘇無發哂，崖略蹈皇綱。
冬至观两宫盛礼奏御
作者：宋庠
朝代：宋

帝运姚华协，天元汉历长。三正来复旦，万寿此称觞。洛宅均中景，涂山采旧章。礼文穷竹素，欢意动梯航。稷野茅联位，轩筠縠向阳。中天倚华阙，大火敞明堂。交铩髬髵队，填街隐辚装。九关凝协气，复道伫清光。子事蒸蒸极，宸仪穆穆扬。母慈尊莫二，君拜祉无疆。饰喜仙园奏，薰空佛土香。含饴先侑宴，袭衮始宾王。䆗窱宫门狄，谁何陛楯郎。长绅纷拱著，珍佩蔼森璋。树次天开帟，储恩斗具浆。风乌迎细转，霞燎俨相望。辨御辰承盖，呼鞭辇出房。云咸薄金石，星日上旂常。逸缀朱干动，多仪的马骧。麟题公有姓，鹭羽客分行。上宰陈瑶爵，黎贤抃绣裳。祈龄后天老，介福委山穰。翼翼心同竭，渠渠泽载霶。诗弦满坑谷，庖味益圆方。盛掩钧台旧，仪高鲁观祥。深仁跂喙逮，嘉唱股肱良。茨夏随天步，鱼龙屏戏场。晏温澄象纬，渗漉暨要荒。瑞典精销祲，涂歌圣择狂。樵苏无发哂，崖略蹈皇纲。